Рубрика: Политика Аутор: Milan Nikolic пута прочитано Датум: 25.02.2008 Одштампај\nBEČ – Austrijski kancelar Alfred Guzenbauer izjavio je da je, bez proglašenja nezavisnosti Kosmeta, postojala opasnost izbijanja rata na Balkanu.\n„Verovati da bi se situacija mogla održati duže ovako, a da se ne dospe u opasnost ponovnog izbijanja oružanih sukoba, smatram da je iluzija”, rekao je Guzenbauer za austrijsku državnu televiziju ORF. On je izrazio uverenje da je moguće rešiti sve probleme nastale raspadom bivše Jugoslavije integracijom Balkana u EU.\nEvropska integracija je, kako je podsetio, već rešila probleme nakon Drugog svetskog rata, navodeći kao primer pomirenje Nemačke i Francuske. „Zbog toga je važno da vrata EU za Srbiju budu otvorena”, podvukao je Guzenbauer.\nAustrijska vlada donela je u sredu odluku o priznavanju nezavisnosti Kosmeta. Zvanično priznavanje uslediće iduće nedelje, pošto predsednik Austrije Hajnc Fišer, kako to predviđa zakon, potpisom ovlasti šeficu diplomatije Ursulu Plasnik za upućivanje zvaničnog pisma Prištini o priznavanju Kosmeta.\nDRŽAVNI VRH MAKEDONIJE I OPOZICIJA USAGLASILI STAV O IMENU\nSKOPLjE – Makedonski državni vrh i lideri dve najveće opozicione partije – Socijal-demokratskog saveza i Demokratske Unije za integracije – usaglasili su stav koji će makedonska delegacija izneti na sastanku sa posrednikom UN u rešavanju spora sa Grčkom oko imena države, Metjuom Nimicom.\n„Ne bih mogao saopštiti detalje, ali dogovorili smo se da te detalje predočimo posredniku Nimicu, imamo dobre argumente za i protiv, kao i argumente koji će otvoriti daljnje diskusije u tom procesu”, izjavio je nakon sastanka ministar spoljnih poslova Antonio Milošoski. Sastanku su pored Milošoskog prisustvovali i premijer Nikola Gruevski, presednik Branko Crvenkovski, lider Demokratske partije Albanaca Menduh Tači i lideri opozicije Radmila Šekerinska i Ali Ahmeti.\nSastanak za koji su osim domaćih bili zainteresovani i grčki novinari, bio zatvoren za medije.\nNije poznato ni kada će biti održan naredni sastanak Nimica sa makedonskim i grčkim pregovaračima.\nDve susedne zemje su već 17 godina u sporu zato što Grčka ne priznaje ustavno ime svog severnog suseda zbog istoimenog regiona na severu Grčke.\nRIKER ODLUČIO DA SAMARDžIĆU NE DOZVOLI ULAZAK NA KOSMET\nPRIŠTINA – Šef UNMIK-a Joahim Riker je doneo oduku da se ministru za Kosovo i Metohiju Slobodanu Samardžiću ne dozvoli ulazak na Kosovo o Metohiju, potvrdio je Tanjugu portparol UNMIK-a Aleksandar Ivanko.\nOn je rekao da je Riker svoju odluku obrazložio „razlozima javne bezbednosti”, ali nije želeo da precizira šta se pod tim misli.\nLIDERI KIPARSKIH GRKA I TURAKA DOGOVORILI SASTANAK\nNIKOZIJA – Novoizabrani predsednik kiparskih Grka Demetris Kristofijas i lider kiparskih Turaka Mehmet Ali Talat dogovorili su se da se što pre sastanu, izjavio je predstavnik kiparskih Turaka Hasan Erčakidža.\nDogovor je napravljen kada je Talat telefonirao Kristofijasu da mu čestita pobedu u drugom krugu predsedničkih izbora, naveo je predstavnik.\n„Dogovorili su se da će se sastati što pre bude moguće”, kazao je Erčakidža, a preneo Rojters.\nNeimenovani predstavnik Kristofijasa potvrdio je da je razgovor vođen i da nije utvrđen datum susreta. Pobeda Kristofijasa, lidera kiparskih komunista, oživela je nade da će se rešiti problem višedecenijske podele Kipra, koji koči prijem Turske u Evropsku uniju.\nKristofijas je pobedio desničarskog rivala Janisa Kasulidesa i tako postao jedini komunistički šef države u EU i prvi političar te orijentacije na mestu predsednika Kipra.\nKako pokazuju zvanični rezultati, posle oko 80 odsto prebrojanih biračkih listića, on je osvojio 53,53 odsto, a Kasulides 46,37 posto glasova.\nBUBALO: POSETA MEDVEDEVA ODLIČNA ZA RAZVOJ GASNOG PROJEKTA\nBEOGRAD – Poseta potpredsednika Vlade Ruske Federacije Dmitrija Medvedeva Srbiji biće prilika da se podstakne realizacija nedavno potpisanog gasnog sporazuma između Vlade Republike Srbije i Vlade Ruske Federacije, izjavio je ministar trgovine i usluga Predrag Bubalo.\n„Smatramo da će taj sporazum imati ogroman značaj za ekonomski rast i razvoj Srbije”, rekao je on u izjavi za Radio televiziju Srbije.\nBubalo je dodao da će poseta Medvedeva „takođe biti prilika da se priča o nizu drugih projekata, pre svega izgradnji infrastrukture iz domena industrije, kao i o sveobuhvatnom razvoju odnosa između dve države”.\n„Smatramo da je pravi momenat i da zaista treba maksimalmo podsticati razvoj tih odnosa”, ocenio je ministar.\nNAPAD NA UČENIKE CETINjSKE BOGOSLOVIJE\nCETINjE – Na Cetinju je napadnuta grupa učenika cetinjske bogoslovije, od kojih su trojica zadobila lakše telesne povrede.\nU napadu su povređeni učenici bogoslovije R.Z. i maloletni A.M. i M.V. a uprava policije je saopštila da je događaju prethodio verbalni sukob sa grupom napadača, kao i svađa prethodnog dana, koja nije prijavljena policiji.\nZbog ovog napada uhapšeni su N.M. i dva maloletnika M.K. i F.I. iz tog grada a, prema saopštenju policije, oni su osumnjičeni za krivično delo nasilničko ponašanje.\nOsumnjičeni će uz krivičnu prijavu biti predati istražnom sudiji osnovnog suda na Cetinju.\nMitropolit crnogorsko primorski Amfilohije potvrdio je učesnicima litije u Podgorici da su učenici bogoslovije „pretučeni do krvi” i u neformalnom razgovoru kazao „evo ovde nam je teže nego i na Kosmetu”.\nNa bogoslove i sveštenike mitropolije crnogorsko- primorske na Cetinju je ranije izvršeno više sličnih napada.\nAMBASADOR SAD: DA SE NASILjE NE PONOVI\nBEOGRAD – Američki ambasador u Srbiji Kameron Manter zatražio je od srpskih lidera da učine sve kako se nasilje protiv diplomatskih misija u Beogradu nikada više ne bi ponovilo, javila je Radiotelevizija Srbije.\n„Nikada nije od pomoći kada neodgovorni visoki lideri neke zemlje koriste zapaljiv rečnik, kada izaberu prizivanje nasilja kao odgovor na nešto što se dešava u diplomatskom svetu. To je veoma razočaravajuće za nas”, rekao je Martel.\n„Ubeđeni smo da se većina ljudi u Srbiji ne slaže sa takvim pristupom. Ubeđeni smo, kroz kontakte koje smo imali širom zemlje, da postoji snažan osećaj da je to bio pogrešan način da se odgovori i da vodi daljoj diplomatskoj izolaciji Srbije, što nikome nije u interesu”, dodao je on.\nManter je izjavio da „američka ambasada veoma žali zbog tragične smrti Zorana Vujovića”, mladića čije je ugljenisano telo nađeno u zgradi ambasade.\n„On nije imao kontakta sa pripadnicima obezbeđenja američke ambasade. On je tragično nastradao u požaru koji su izazvali napadači”, rekao je ambasador Manter.\nRAUL KASTRO NOVI KUBANSKI PREDSEDNIK\nHAVANA – Kubanski parlament izabrao je Raula Kastra, brata Fidela Kastra, na mesto predsednika Državnog saveta, najvišeg organa izvršne vlasti, što znači da je on i novi predsednik zemlje i novi vrhovni komandant vojske.\nParlament, sa 614 poslanika, je izabrao i 31 člana državnog saveta, a prvi potpredsednik je Hose Ramon Mačado Ventura, zastupnik tvrde struje Komunističke partije, javio je Rojters.\nRaul Kastro je bio uvek u senci svog velikog brata. Za njega kažu da je ipak više okrenut jačanju privrede, odnosno čime da napuni trpeze običnih Kubanaca, nego ideološkom ratu sa SAD.\nProšle godine je čak pružio „maslinovu grančicu” Vašingtonu, izjavivši da je otvoren za razgovore, ali samo kad Džordž Buš ne bude više predsednik SAD.\nBušova administracija je pooštrila privredne sankcije Kubi, nametnute pre više decenija, i uvela zabranu putovanja na Kubu.\nVašington je bio odbacio njegovu ponudu objašnjavajući da je Raul u stvari „Fidel lajt” (laka verzija Fidela) i ocenio da je samo došlo do „smene jednog i imenovanja novog tiranina”.\nFidel Kastro je 21. februara saopštio da se, iz zdravstvenih razloga, povlači sa položaja šefa države, što je postao još 1959. godine, podsetila je britanska agencija.\nROGOZIN UBLAŽIO PRETNjE O UPOTREBI SILE U VEZI SA KOSMETOM\nMOSKVA – Predstavnik Rusije pri NATO Dmitrij Rogozin se ogradio od pretnji koje je izrekao u petak, o mogućnosti da Rusija upotrebi silu ako bi se NATO ili Evropska unija suprotstavile Ujedinjenim nacijama u pogledu Kosmeta.\n„Mi nemamo nameru da intervenišemo vojno na jednom zarištu daleko od naših granica”, prenosi ruska agencija Interfanks reči Rogozina.\n„Nema direktnih napada na Rusiju ili direktnih napada na naše nacionalne interese” dodao je on.\n„Zato će stav Rusije biti da upotrebi svoj politički i moralni autoritet, apsolutni autoritet koji mi imamo na Balkanu, uključujući i u Srbiji, da odbranimo našu istinu”, odnosno stav Rusije o pitanju Kosmeta, dodao je Rogozin.\nU petak Rogozin je zapretio da bi Rusija mogla da „upotrebi grubu silu, koja se naziva i oružanom” ako EU zauzme jedinstvenu poziciju ili NATO izađe van okvira svog mandata na Kosmetu i time uđe u konflikt sa UN.\nDEMONSTRACIJE SRBA ISPRED SEDIŠTA EVROPSKE UNIJE\nBRISEL – Više stotina Srba u Belgiji danas je ispred sedišta Evropske unije u Briselu održalo demonstracije protiv jednostranog proglašenja nezavisnosti Kosova i kršenja međunarodnog prava, Povelje UN i Akta iz Helsinkija, kao i gaženja osnovnih evropskih vrednosti.\nSrpskim demonstrantima se obratio i predsednik Svetskog saveza Srba u Belgiji dr Đorđe Jovanović koji je pročitao poruku Belgijancima na francuskom i flamanskom jeziku, pozivajući ih da se usprotive najgrubljem kršenju međunarodnog prava i evropskih načela u slučaju nelegalne nezavisnosti Kosova.\nPOLICIJA UPOTREBILA PALICE PROTIV GRUPE UČESNIKA PROTESTA U BEČU\nBEČ – Bečka policija upotrebila je danas palice protiv grupe učesnika protesta Srba iz Austrije protiv nelegalno proglašene nezavisnosti Kosova i Metohije i uhapsila više njih.\nTa grupa je sa protesta krenula prema američkoj ambasadi, koju su kasnije prošli. Zastali su kod jedne albanske kafane, gde je došlo do koškanja sa vlasnikom kafane i policijom.\nPotom je u 16. bečkom okrugu došlo do okršaja policije i demonstranta, jer su čuvari reda odlučili da zaustave njihovo kretanje gradom, pošto su razbili prozore na jednoj albanskoj kafani.\nPolicija je primenila prekomernu silu tako da je pet specijalaca krenulo da uhapsi jednog četrnaestogodišnjeg dečaka. Oni su ga šutirali i čak mu stavili ruku na usta, sprecavajući ga da diše, a uhapšeno je više učesnika protesta.\nPrema navodima organizatora, na protestu u Beču učestvovalo je oko 10.000 ljudi, dok je policija procenila da ih je bilo oko 5.000.\nVlasti procenjuju da u Austriji živi oko 300.000 ljudi srspkog porekla.\nPRIPREMLjEN POVERLjIV PLAN ZA PRENOS OVLAŠĆENjA UNMIK-A\nGRAČANICA – Pripremni tim Evropske unije, vlada Kosova i UNMIK sačili su strogo poverljiv plan za tranziciju i implementaciju nadležnosti sa UNMIK-a na Euleks i institucije samoproglašene države Kosovo i Metohija, a jedan od ciljeva je „postepeno gašenje ili suzbijanje uticaja institucija Srbije”, preneo je danas KIM radio.\nPrema dokumentu, u čije delove je KIM radio imao uvid, službenici UNMIK-a aktivno učestvuju u prenosu ovlašćenja na Misiju Evropske unije (Euleks).\nDokument predstavlja tranzicioni plan, prema kojem UNMIK administracija otvoreno sarađuje sa Euleksomom, prenoseći svoja ovlašćenja, kršeći tako još uvek važeću Rezoluciju 1244.\nDrugi čovek u Kancelariji za pravna pitanja i savetnik šefa UNMIK-a Joakima Rikera, pravnik Ernst Čopke, ima zadatak, da ukine važeće zakone u ekonomskom i fiskalnom sektoru.\nU dokumentu se precizno navode postupci i vreme preuzimanja institucija i nadležnosti, pa je tako predviđeno preuzimanje škole „Sveti Sava” u Bresju, kod Kosova Polja, od strane Ministarstva za obrazovanje Kosova.\nRok za preuzimanje zgrade škole je jun 2008. godine. Ova škola je bila namenjena izvođenju nastave na srpskom jeziku, prema uredbi koju je svake godine produžavao šef UNMIK-a.\nEuleks i vlada Kosova traže od UNMIK-a da se pripremi uredba za tranziciju javnih i društvenih preduzeća, kao i da se pronađe njihov naslednik, bez navođenja o kome se radi, mada se podrazumeva da je to vlada Kosova.\nZAVRŠEN PROTEST STUDENATA U MITROVICI\nKOSOVSKA MITROVICA – Protest studenata prištinskog univerziteta, izmeštenog u severni deo Kosovske Mitrovice, protiv jednostranog proglašenja nezavisnosti pokrajine završen je danas oko 14 sati, bez incidenata.\nPosle rok koncerta na centralnom gradskom trgu „Šumadija”, studenti, kojima se pridružio veliki broj mladih Mitrovčana, organizovali su protestnu šetnju do mosta na Ibru, koji deli severni i srpski od južnog albanskog dela grada.\nSedmi dan protesta obeležeilo je učešće mladih rok muzičara, a organizatori su najavili da će se protestno okupljanje nastaviti i sutra.\nStudenti su poručili da su se okupili da na miran i dostojanstven način brane zemlju, a u protestnu šetnju i danas su simbolično krenuli u 12.44 sati sa platoa ispred studentskog doma i sedišta univerziteta.\nKoncertu na centralnom gradskom trgu „Šumadija” prisustvovao je veliki broj studenata i srednjoškolaca, a organizatori su saopštili da žele da pokažu svetu da znaju da se brane i muzikom i najavili da će tako biti i narednih dana.\nUčesnici protesta nosili su državne zastave i parole „Kosovo je Srbija”, „Ne damo Kosovo”, „Kosovo je srce Srbije”, „Stipendije za znanje a ne otimanje”, „Veto na geto”….\nVUČIĆ:PETA GODIŠNjICA ŠEŠELjEVOG BORAVKA U HAGU\nBEOGRAD – Danas se navršava pet godina otkako je predsednik Srpske radikalne stranke Vojislav Šešelj otišao u Hag samo zarad političke optužbe, jer haški Tribunal nema nikakvu krivično-pravnu optužnicu, izjavio je danas generalni sekretar SRS Aleksandar Vučić.\nVučić je na konferenciji za novinare rekao da je Šešelj morao u tih pet godina da se bori na sve moguće načine za svoja ljudska prava i slobodu, za ostvarenje elementarnog prava na odbranu, zagarantovanu svim međunarodnim konvencijama.\nCelom svetu je postalo jasno da je optužnica protiv Šešelja, napisana u Srbiji, bila samo plod političke konstrukcije onih koji žele razaranje Srbije i njeno dalje komadanje, rekao je Vučić.\nOn je podsetio da je Šešelj štrajkom glađu morao da se izbori za pravo da se bori sam i da je pokazao na suđenju da tužilaštvo nema nikakve svedoke.\nMEDVEDOV SE SASTAJE SA TADIĆEM I KOŠTUNICOM\nBEOGRAD – Delegacija Ruskije koju predvodi potpredsednik vlade Dmitrij Medvedov doputovaće sutra u Beograd gde će se sastati sa predsednikom i premijerom Srbije Borisom Tadićem i Vojislavom Koštunicom, potvrđeno je agenciji Beta u Beogradu.\nAtaše za štampu ruske ambasade u Beogradu Aliona Kudriavčeva rekla je agenciji Beta da će u posetu Beogradu doputovati i šef diplomatije Sergej Lavrov i kopredsednik međuvladine Komisije za ekonomsku saradnju, ministar za vanredne situacije Sergej Šojgu.\nMinistar trgovine i usluga Predrag Bubalo rekao je Beti da će glavne teme razgovora predstavnika Srbije i Ruske federacije biti Kosovo i realizacija gasnog aranžmana „Južni tok”.\n„Izuzetno je važan momenat u kome se ova poseta odigrava jer će to biti prilika da se potvrde zajednički stavovi i politika vezana za nelegalno i nezakonito oduzimanje Kosova i potvrda značajne borbe protiv lažne države Kosovo”, kazao je Bubalo.\nU MOSKVI SLUŽEN MOLEBAN ZA SPAS SRPSKOG NARODA NA KOSMETU\nMOSKVA – U punoj srpskoj pravoslavnoj crkvi svetih apostola Petra i Pavla u Moskvi danas je služen moleban za spas i zaštitu mnogostradalnog srpskog naroda na Kosovu i Metohiji.\nSlužeći moleban, nastojatelj Patrijaršijskog podvorja Srpske pravoslavne crkve u Moskvi, episkop moravički Antonije (Pantelić) istakao da se Rusija i njen predsednik Vladimir Putin u ova teška vremena pokazuju među pravim prijateljima srpskog naroda.\n„Među pravim prijateljima su Ruska Federacija, sa predsednikom Vladimirom Putinom na čelu, koji nas je u našim stradanjima, uz vladu Rusije, podržavao i podržava”, rekao je episkop Antonije.\nOn je, istovremeno, zahvalio na podršci i Moskovskoj patrijaršiji i ruskom patrijarhu Aleksiju Drugi, koji je nedavno u Strazburu pred poslanicima Saveta Evrope rekao istinu o događajima na Kosovu.\n„Molimo se milostivom Bogu da spase naše hramove, manastire i narod koji živi na teritoriji Kosova i Metohije i iskreno nadamo da će molitve srpskog i ruskog naroda i vascelog pravoslavlja urazumiti svetske moćnike da ponište nezavisnost Kosova i da se to pitanje vrati o okvire međunarodnog prava i da Srbija bude deo svetskih i evropskih integracija”, rekao je episkop SPC posle molebna Tanjugu.\nMolebnu su prisustvovali ambasador Srbije u Rusiji Stanimir Vukićević, predsednik Društva rusko-srpskog prijateljstva general Mihail Odincov i članovi društva, parohijani te crkve Rusi i Srbi koji žive i rade u Moskvi i brojni pripadnici srpske dijaspore.\nSOLANA: OLUKU O NEZAVISNOSTI KOSOVA BILA „NEIZBEŽNA”\nBERLIN – Visoki predstavnik za spoljnu politiku i bezbednost Evropske unije Havijer Solana danas je branio odluku o proglašenju nezavisnosti Kosova, tvrdeći da je bila „neizbežna”.\n”Odluka o budućem statusu Kosova bila je neizbežna i, dugoročno gledano, ona donosi više stabilnosti regionu, a time svima nama”, rekao je Solana je u intervjuu za nemački list ”Bild am Zontag”, i istovremeno oštro osudio nerede prošlih dana u Srbiji.\nSolana je naglasio da od Nemačke očekuje centralnu ulogu za stabilizaciju situacije na Balkanu i dodao da Nemačka igra ključnu ulogu u oblikovanju mera EU za taj region i daje značajan doprinos za misije EU i NATO.\n”Nemački prilog Kforu je veoma važan, sve dok Kosovo još ne može samo da brine o svojoj sigurnosti. Sem toga, Nemačka daje i pomoć za obnovu Kosova od koje se ne može odustati”, rekao je Solana i posebno istakao da EU računa na pomoć nemačkih policajaca i pravnika u misiji Euleks na Kosovu.\nOn je ukazao i na jako prisustvo nemačkih firmi na zapadnom Balkanu, ocenivši da bez privrednog porasta, ne može biti trajne stabilnosti u tom regionu.\nU KRALjEVU UBIJEN POLICIJSKI SLUŽBENIK, JEDNA OSOBA RANjENA\nKRALjEVO – Policijski službenik Dragovan Đoković (41) ubijen je sinoć oko 20 časova u kafani „Čibukovac” na periferiji Kraljeva, dok je meštanin Dominiko Jojić (49) ranjen, potvrđeno je danas Tanjugu u kraljevačkoj policiji.\nĐoković je ubijen u trenutku, kada nije bio na dužnosti, a postoji osnovana sumnja da je Dragoljub V. (71) iz Peći sa boravištem u Kraljevu ispalio više hitaca iz pištolja i on je uhapšen. Uviđaj je u toku.\nDominiko Jojić smešten je na hirurško odeljenje medicinskog centra „Studenica” u Kraljevu, gde je operisan i oporavlja se.\nNOĆAS DODELA OSKARA OSAMDESETI PUT\nLOS ANĐELES – Osamdeseta po redu dodela Oskara biće održana u Kodak teatru u Holivudu, u noći između nedelje i ponedeljka po centralnoevropskom vremenu.\nFilmovi „Nema zemlje za starce” o nestajanju moralnih vrednosti i drama „Biće krvi” o prvim naftašima Kalifornije vode u trci za Oskare, sa po osam nominacija.\nPo sedam nominacija imaju triler „Majkl Klejton” i romantični film „Pokajanje”, koji se, zajedno sa dva filma koja su dobila najviše nominacija, i tinejdžerskom komedijom „Džuno”, nadmeću za najbolji film, prenose svetske agencije.\n„Nema zemlje za starce” i „Biće krvi” zajedno su, pored ostalog, nominovani i u kategorijama za najbolju režiju, scenario po literarnom predlošku, kameru.\nU pet kategorija nominovani su animirani film „Mućkalica”, dok su „Džuno” i drama na francuskom jeziku „Ronilačko zvono i leptir” dobili po četiri nominacije.\n« « Претходне вести: Ivašov: Sudar dva sveta\nНаредне вести: NATO agresija 1999. » »


U sefovima tri tone droge | SerbianForum\nU sefovima tri tone droge\nVlada za vreme predizborne tišine donela uredbu o uništavanju oduzete droge, najavljujući spaljivanje za jun, ali se to do danas nije dogodilo.Više od tri tone različitih narkotika, koji su odloženi u sudske i policijske depozite, i dalje stoji i gomila se usled čestih policijskih zaplena.\nPoslednji put droga je paljena pre četiri godine, pa je opravdana zabrinutost nadležnih u policiji i sudovima, budući da ima veoma malo preostalog prostora gde se mogu odložiti narkotici.\nVlada Srbije u tehničkom mandatu, za vreme predizborne tišine donela je Uredbu o načinu i postupku uništavanja psihoaktivnih supstanci oduzetih na teritoriji Srbije. Ministar policije Ivica Dačić i direktor policije Milorad Veljović tada su najavili spaljivanje droge do kraja juna. Međutim, prošlo je više četiri meseca a da do najavljenog spaljivanja narkotika nije ni došlo.\n"Samo ove godine zaplenjeno je 1.620 kilograma narkotika, od čega 1.480 kilograma marihuane. Samo u jednoj akciji na Velikom ratnom ostrvu pronađeno je pola tone kanabisa. Vrednost zaplenjene droge prelazi 30 miliona evra", navode u MUP-u.\nU ministarstvu podsećaju da je od perioda poslednjeg spaljivanja 2008. godine oduzeto više od 130 kilograma kokaina, 800 kilograma heroina, skoro 100 kilograma hašiša, 17 hiljada ekstazija i više od dve tone marihuane.\nBudući da se ne zna tačan datum spaljivanja droge, opravdana je zabrinutost čelnika u policiji i sudovima, jer nemaju gde više da skladište oduzete narkotike.\nIvica Dačić, ministar policije, na čiji predlog je početkom maja doneta uredba, kaže za Press da to nije bio predizborni marketing, već početak jednog procesa koji će uskoro dobiti epilog.\n"U principu sve je spremno, čekamo još proveru sa nadležnim ministarstvom da li su zadovoljeni svi ekološki standardi. Spaljivanje droge je jedan kompleksan čin koji izaziva bezbednosne i ekološke rizike. U taj posao mora biti uključeno više stotina policajaca. Tu mislim na specijalce koji će obezbeđivati transport pod visokim stepenom naoružanja, zatim redovna policija i saobraćajci, a sve će nadgledati helikopterska jedinica", naveo je Dačić.\nMinistar policije je istakao da će se bezbednosne procene i terenske pripreme obavljati danima pre samog čina spaljivanja.\n"Moramo imati ispunjene sve pravne, ekološke, zdravstvene i bezbednosne uslove da bi do tog procesa došlo. Neću da licitiram s datumima, ali se temeljno pripremamo za čitav proces. Srbija je lider u regionu po zapleni narkotika, a kao što je poznato, naši BIA i MUP su učestvovali i u zapleni najvećih svetskih pošiljki kokaina", rekao je Dačić za Press.\nSpaljivanje droge u Termoelektrani "Nikola Tesla" u Obrenovcu moglo bi da traje i nekoliko dana. Kako saznaje Press, planirano je i da se deo droge spali u okolini Kragujevca, te da se dozvole i za taj događaj čekaju. Postupak uništavanja nije nimalo jeftin jer se narkotici spaljuju na 1.000 stepeni, pa je za to potrebno nekoliko stotina tona uglja. Takođe, spaljivanjem narkotika oslobađa se ugljen-dioksid koji šteti životnoj sredini.


Mogerini: Želimo jaču saradnju u oblasti bezbednosti sa ZB\nTanjug 30. avgusta 2018. 13:57\nBEČ, 30. avgusta ( Tanjug) – Šefica EU diplomatije Federika Mogerini kaže da EU želi jaču saradnju u oblasti odbrane i bezbednosti sa zemlja Zapadnog Balkana.\n”Želimo da ojačamo našu saradnju u odbrani i bezbednosti sa svim zemljama Zapadnog Balkana. To je jasna poruka svih zemlja članica EU”, rekla je Mogerini.\n”Pre 20 godina imali smo potpuno drugačiji scenario u regionu kada su bezbednost i odbran u pitanju. Danas imamo zajedničke izazove u tim oblastima sa zemljama Zapadnog Balkna. Imamo dobru saradnju koja uključuje učešće zemlja regiona u EU misijama i operacijama, a želimo i da ojačamo tu saradnju”, naglasila je Mogerini.\nMogerini se zahvalila Austrijji koja do kraj godine predsedva EU na tome što je predložila da se razgovara o zjedničkoj obrambenoj i bezbenosnoj politici sa Zapadnim Balkanom. Austrijski ministar odbrane Mario Kunasek najavio je da će se u Gracu 26. spetembra održati sastanak ministrima odbrne EU i zemlja Zapadnog Balkana kada će se nastaviti razgovori o unapređenju saradnje i zajedničkim izazovima.


KORNELIJA SENDE POPOVIĆ, ŠPANSKI BORAC I REVOLUCIONAR IZ APATINA - Radio Dunav\nKORNELIJA SENDE POPOVIĆ, ŠPANSKI BORAC I REVOLUCIONAR IZ APATINA\nMeđu desetak pripadnica ženskog pola koje su iz nekadašnje Kraljevine Jugoslavije otišle u Španiju, u vihor tamošnjeg građanskog rata (1936-1939), pokušavajući da pomognu španskoj republikanskoj vladi u odbrani od nasrtaja fašističkih falangi generalisimusa Franciska Franka, bila je i naša sugrađanka Kornelija Sende Popović.\nNakon rođenja u Bačalmašu, 1914. godine, porodica se seli u Apatin, gde njen otac, dr Ferdinand Sende, nastavlja da obavlja lekarsku praksu. Pohađala je osnovnu i Građansku školu u Apatinu (1920-1928), a 1932. godine, završava gimnaziju u Somboru. Tokom školovanja bila je najbolji učenik i pokazivala izuzetan talenat za mnoge naučne oblasti, kao i za strane jezike (govorila je devet jezika).\nUpisuje se, 1932. godine na Medicinski fakultet u Zagrebu, gde ostaje do 1935. godine, kada prelazi u Beograd i nastavlja studije na tamošnjem Univerzitetu (studirala je zajedno sa Verom Gucunjom i Ružicom Rip, koja je kao partizanska lekarka, zverski ubijena kod Kolašina 1942. godine).\nJoš na početku studija (1932.) pod uticajem revolucionarnih ideja i komunističke ideologije, postaje član SKOJ-a (Savez komunističke omladine Jugoslavije) i aktivno sudeluje u njihovim aktivnostima. Udaje se, 1937. godine, za istaknutog člana Komunističke partije Jugoslavije, Vladu Popovića, kada i sama postaje član KPJ. Iste godine, preko Francuske, zajedno sa suprugom odlazi u Španiju, gde kao pripadnica republikanske Međunarodne sanitetske brigade u Madridu, a kasnije i u Vila Neuri (Albasete), obavlja dužnost bolničarke, Intenzivan rad u teškim ratnim okolnostima uticao je na njeno zdravstveno stanje, tako da se iscrpljena i bolesna, 1939. godine, vraća u Jugoslaviju.\nUbrzo nakon povratka sledi hapšenje, a zatim i progonstvo u Apatin (u porodičnu kuću, u nekadašnjoj Crkvenoj ulici br. 1157-danas ulica Srpskih vladara br. 55). Zbog nastavka komunističke aktivnosti, ponovo je hapse, 1940. godine i izvode pred Državni sud za zaštitu države u Beogradu.\nPočetkom 1941. godine, usledilo je ponovno hapšenje, da bi je krajem marta iz Beograda proterali za Apatin, iz kojeg se istog dana tajno vraća nazad, i učestvuje u velikim demonstracijama organizovanim, 27. marta, protiv potpisivanja Trojnog pakta.\nNakon napada nacističke Nemačke i njenih saveznica na Kraljevinu Jugoslaviju, i kapitulacije jugoslovenske vojske i okupacije, aktivno se, sa suprugom, uključuje u organizacione pripreme za ustanak pod vođstvom Komunističke partije Jugoslavije. Posle hapšenja i streljanja supruga (radio u ilegalnoj komunističkoj štampariji), i ona se, kao istaknuti komunistički aktivista i ujedno pripadnik jevrejskog naroda, ubrzo našla na spisku za hapšenje od strane uspostavljenih okupacionih vlasti. Uhapšena je 07. avgusta 1941. godine, da bi 28. istog meseca bila prebačena u zloglasni koncentracioni logor na Banjici. Posle nekoliko nedelja torture, 19. septembra, nad njom je, zajedno sa grupom osuđenika na smrt, izvršena egzekucija.\nPojedinačnim streljanjem, kao i masovnom deportacijom u logore smrti, krajem aprila 1944. godine, u okviru “konačnog rešenja jevrejskog pitanja”, apatinska jevrejska zajednica, (neposredno pred početak Drugog svetskog rata je brojala 62 člana) je uništena. Među 10 preživelih Apatinaca jevrejskog porekla, koji su sticajem okolnosti preživeli užase nacističkih logora za masovno uništenje, (najviše Aušvic), našao se i Kornelijin otac, dr Ferdinand Sende, koji je uprkos stravičnom iskustvu i ličnoj tragediji, nastavio da nesebično i požrtvovano pruža medicinsku pomoć i pomaže svojim sugrađanima bez obzira na nacionalno poreklo.\nTagged KORNELIJA SENDE POPOVIĆ ŠPANSKI BORAC I REVOLUCIONAR IZ APATINA TOMISLAV ŠIMUNOVIĆ\nODRŽANA SKUPŠTINA USR „BUCOV“, NAJVIŠE REČI O AKTUELNOJ ZABRANI RIBOLOVA\nAPATINKE USPEŠNE NA DUKAT KUPU U SOMBORU


Zijade: Unmik osuđuje napade na Kosovsku policiju i poziva na uzdržanost - Kosovo Online\nZijade: Unmik osuđuje napade na Kosovsku policiju i poziva na uzdržanost\n16. April 2022. • 16:54\nSpecijalna predstavnica generalnog sekretara UN i šefica Unmik Karolona Zijade osudila je napade na Kosovsku policiju proteklih dana i pozvala nadležne da počinioce privedu pravdi, zahtevajući uzdržanost, prenosi Ekonomija onlajn.\n"Vladavina prava je temelj za mir i bezbednost. Pozivamo sve da budu uzdržani i da izbegnu bilo kakvu dalju eskalaciju sukoba", rekla je Zijade, saopštio je Unmik.\nVozila Kosovske policije su, podsetimo, više puta napadnuta u poslednja četiri dana na severu Kosova.\nNa dva policijska automobila u petak ujutro je bačena bomba i pucano je iz kalašnjikova u selu Gazivode u opštini Zubin Potok. U automobilima su bili službenici albanske i srpske nacionalnosti, a srećom niko nije povređen.\nJutros je, kako je saopštila Kosovska policija, došlo do još jednog napada pirotehičkim sredstvima na policijski automobil na prelazu Jarinje.\nKarolina Zijade UNMIK Ujedinjene nacije Kosovska policija napad\nSelaković sa Zijade: Od ključne važnosti da se ne menja mandat UNMIK-a


LSV | Protivgradna odbrana bez velikog učinka\nNovi Sad, 17. jun 2018 - Liga socijaldemokrata Vojvodine postavlja pitanje nadležnima u Republičkom hidrometeorološkom zavodu zašto su se i ove godine ponovile slabosti u funkcionisanju sistema protivgradne zaštite?\nNažalost, iako su iz rukovodici Zavoda mesecima unazad uveravali javnost da je nabavljen veliki broj protivgradnih raketa i da ih je sada 14.000, olujna nevremena desetkovala su ili uništila rod na mnogim poljoprivrednim parcelama diljem Vojvodine i Srbije. Procene stručnjaka govore da je optimalan broj raketa za kvalitetniju odbranu od grada oko 26.000.\nMinistarstvo poljoprivrede najavilo je inicijativu, kojom bi u saradnji sa Republičkim hidrometeorološkim zavodom bili postavljeni novi automatizovani sistemi za protivgradnu zaštitu, kako bi se smanjile štete od grada. Sa druge strane, posle velikih štata na poljoprivrednim parcelama, premijerka Ana Brnabić najavila je pokretanje tenderske procedure za prva radarski sistem za protivgradnu zaštitu.\nLiga socijaldemorkata Vojvodine se pita zašto su se čekale prve oluje sa katastrofalnim posledicma i zašto procedura za pokretanje ovog sistema nije pokrenuta mnogo ranije?


Politika\t03.12.2018 16:28\nAko Skupština Srbije ne izglasa amandman za promenu Zakona o budžetu, kojim se predlaže preraspodela sredstava kako bi buduće mame primale naknadu za porodiljsko odsustvo u visini republičkog minimalca, članice Inicijative „Mame su zakon” organizovaće proteste širom Srbije. Narodna poslanica Tatjana Macura ne krije razočaranost što u predloženom budžetu za 2019. godinu nisu planirana dodatna i neophodna izdvajanja za porodilje – čak ni ona minimalna koja su predstavnici resornih ministarstava najavljivali. Kako kaže, jedino što je više pogodilo od činjenice da kreatori budžeta nisu imali sluha za potrebe porodilja jeste činjenica da većina republičkih poslanika nije čak ni glasala kada je u sredu Inicijativa „Mame su zakon” predložila da se na dnevni red sednice uvrsti i njihov predlog izmene Zakona o finansijskoj podršci.\n– Čak 136 narodnih poslanika nije glasalo ni „za”, ni „protiv”, a nisu ostali ni „uzdržani”. Oni jednostavno nisu učinili ništa, a to je veoma neobična situacija u našem parlamentu – da sedite u plenumu i ne iskažete mišljenje o nekom zakonskom predlogu. Malu nadu pruža činjenica da je nekoliko poslanika vladajuće većine glasalo da se o našem predlogu raspravlja. To pokazuje da pojedinci koji podržavaju rad Vlade Republike Srbije nisu imuni na jednu veliku nepravdu koja je učinjena prema mamama i budućim mamama – kaže Tatjana Macura.\nOna podseća da Inicijativa „Mame su zakon” traži izmenu onih tačaka zakona koje ugrožavaju porodilje koje su radile manje od 18 meseci u kontinuitetu, majke preduzetnice, majke koje imaju decu sa invaliditetom, decu koja su rođena kao treće i četvrto dete u porodici pre 1. jula a imaju manje od deset godina i majke koje zarađuju više od tri republičke prosečne plate. Njihov predlog izmene zakona sadrži jasne tačke, među kojima je i ta da nijedna porodilja ne sme da prima nadoknadu manju od minimalca u Srbiji.\n– Mi tražimo da porodilje dobiju fiksni deo naknade koja je u visini minimalca, bez obzira na to da li su (ne)zaposlene i kolika im je dužina radnog staža. Treba imati na umu da veliki broj majki u Srbiji ili nema zaposlenje, ili radi na crno ili nema „vezani” radni staž kod istog poslodavca, a zakonodavac postavlja uslov da imaju 18 spojenih meseci radnog staža da bi ostvarile pravo na punu nadoknadu plate – ističe ova narodna poslanica.\nIlustrativni dokaz ove teze jeste i istraživanje „Kultura rađanja i partnerski život u Srbiji”, koje je sproveo Institut za sociološka istraživanja Filozofskog fakulteta u Beogradu uz podršku Centra za mame, čiji rezultati govore da svega polovina majki u Srbiji ima stalno zaposlenje – petina njih je nezaposlena, a trećina radi na crno ili je povremeno angažovana na privremenim poslovima. Više od 60 odsto zaposlenih majki u Srbiji ima primanja niža od republičkog proseka. Svaka sedma majka mesečno ima na raspolaganju manje od 150 evra, a skoro polovina njih zarađuje između 150 i 300 evra u dinarskoj protivvrednosti – najmlađe majke imaju najniže plate.\n– Osim porodilja koje imaju manje od 18 meseci radnog staža, novim zakonom pogođene su i mame preduzetnice, jer su stavljene u poziciju da biraju da li će tokom porodiljskog odsustva staviti firmu u status mirovanja ili će zaposliti poslovođu da je vodi. Pred ovu dilemu stavljene su i doktorke i zubarke koje imaju privatne ordinacije – ako žele da idu na porodiljsko odsustvo one praktično moraju da zatvore ordinaciju i da je ponovo otvore nakon povratka sa porodiljskog odsustva, jer je u njihovom slučaju gotovo nemoguće zaposliti poslovođu da vodi firmu. I majke koje imaju decu sa invaliditetom moraju da izaberu da li će dobijati nadoknadu za porodiljsko ili će dobijati uvećanu naknadu za tuđu negu i pomoć, iako ove dve nadoknade ne isključuju jedna drugu – kaže naša sagovornica.\nIako se predlog Inicijative „Mame su zakon” našao među još oko 250 predloga za dopunu dnevnog reda koji su odbijeni, mame ne odustaju od svog cilja – da se izmeni Zakon o finansijskoj podršci porodicama sa decom. Sledeći korak su amandmani na Zakon o budžetu, kojima se zahteva da se izvrši preraspodela sredstva, odnosno preusmeravanje novca u socijalna davanja.\n– Mi tražimo da se iz ministarstava za koja su predviđena najveća povećanja u budžetu, a to su Ministarstvo odbrane i Ministarstvo unutrašnjih poslova, jedan deo preusmeri na socijalna davanja. Tvrdnje resornih ministara da u budžetu nema novca za porodilje jednostavno nisu tačne. Ako bi sve porodilje dobijale minimalac, a to je oko 66.000 njih, onda govorimo o tome da bi država trebalo da izdvoji 20 milijardi dinara godišnje za naknade. S obzirom na to da mi ne pričamo o svim porodiljama, ova cifra je još manja – zaključuje naša sagovornica. Ukoliko Vlada Srbije ne odgovori pozitivno ni na jedan od zahteva Inicijative „Mame su zakon”, trudnice i porodilje planiraju protest na ulicama Srbije 10. decembra, na Međunarodni dan ljudskih prava.


Чијој се Кина „отела контроли“ и хоће ли Америка успети да је „казни“? - Нови Стандард\nČijoj se Kina „otela kontroli“ i hoće li Amerika uspeti da je „kazni“?\nZašto Amerika, usred epidemije koja je u toj zemlji već odnela preko 60 hiljada života, toliko insistira na optužbama na račun Kine?\nZataškavanje Vuhan virusa je zločin veka, optužuje bivši ambasador SAD u Japanu Bil Hagerti. Cena pandemije raste i neko mora da plati za nezapamćenu štetu. Taj neko treba da bude kineska vlada, zahteva u Vašington postu Mark Tisen. Kina se otela kontroli i treba je izolovati i sankcionisati, uzvikuje komentatorka „Foks“ televizije Dženin Pajro.\nOvo su samo neki od karakterističnih primera; antikineska histerija u Americi zamenila je antirusku histeriju, i postaje sve bučnija. A predvodi je sam predsednik SAD Donald Tramp, koji je ove nedelje objavio da njegova vlada sprovodi „veoma ozbiljnu istragu“ načina na koji je Kina reagovala na izbijanje epidemije. „Naneta je šteta Americi, ali i čitavom svetu“, rekao je Tramp, najavljujući da će od Kine biti zahtevana „veoma visoka odšteta“. Ostaje, valjda, još samo da se precizira njen iznos…\nKao po komandi, a možda je komande i bilo, američkim sumnjičenjima i optužbama na račun Kine priključile su se i Velika Britanija i Australija, zahtevajući od Pekinga „veću transparentnost“ i međunarodnu istragu porekla virusa. A londonski Telegraf čak postavlja uvredljivo pitanje „da li će, posle virusa korona, Kina biti dobrodošla u civilizovani svet“?\nZapravo, ukazaće kineski list Global tajms, u horu onih koji optužuju Kinu nalaze se samo SAD i njene najbliže saveznice iz saveza Pet očiju – Velika Britanija, Australija, Novi Zeland i Kanada. I upravo zato, uveren je Fjodor Lukjanov, direktor istraživanja u Valdajskom diskusionom klubu, SAD „neće uspeti da okupe međunarodnu koaliciju koja će od Kine zahtevati kompenzaciju zbog pandemije“. Neki američki partneri iz NATO-a podržavaju pitanja koja Pekingu upućuje Vašington, međutim, napominje ovaj ruski analitičar, „i te kako sumnjam da će se iko pridružiti Sjedinjenim Državama u pokušaju da se na Kinu izvrši materijalni pritisak kroz različite vidove sankcija. Evropske države plaše se Kine, i želele bi da se distanciraju od kinesko-američkog sukoba kako ne bi postale žrtve ove konfrontacije“.\nZašto Amerika, usred epidemije koja je u toj zemlji već odnela preko 60 hiljada života, toliko insistira na optužbama na račun Kine? Da li će SAD oko sebe uspeti da okupe i širu antikinesku koaliciju, ili će u tome doživeti neuspeh pa će, kako navodi Njujork tajms, Kina „napraviti generacijski napredak svoje globalne pozicije na štetu Vašingtona“? Najzad, da li je „Vuhan virus“ uopšte nastao u Vuhanu, ili je tamo donet odnekud sa strane, kao što, citirajući genetska ispitivanja virusa, dokazuje ambasador Kine u Rusiji Džang Hanhuj? Ovo su pitanja o kojima su u „Novom Sputnjik poretku“ razgovarali bivši ministar inostranih poslova SR Jugoslavije Živadin Jovanović i novinar Branko Žujović.\nGlobal tajms ukazuje na političke motive iza američkih napada na Kinu. S jedne strane, kako se navodi, to su unutrašnji politički motivi u vidu „urgentne potrebe republikanaca da okrive Kinu za sopstvene neuspehe“ uoči predsedničkih izbora; a povrh toga stoje i spoljnopolitički motivi jer „SAD smatraju Kinu za svog strateškog suparnika“ – o tome postoji „dvopartijski konsenzus“ – pri čemu „sposobnost Kine da obuzda krizu i unapredi svoje kapacitete industrijske proizvodnje povećavaju osećaj krize među američkim elitama“.\nNaročitu pažnju s tim u vezi privlači upadljiv izostanak ozbiljne evropske podrške američkim zahtevima prema Kini. Takvu podršku, uveren je Živadin Jovanović, ne treba ni očekivati, ne samo zbog odnosa evropskih zemalja s Kinom već i zato što je „Trampova administracija do sada već u velikoj meri zakomplikovala i oslabila transatlantsku osovinu, tako da, izuzev Velike Britanije, nema iole ozbiljnije evropske države koja bi sada stala iza zahteva SAD. To se videlo i na nedavnom sastanku G7, koja nije uspela da usvoji zajedničko saopštenje zato što evropske članice ove grupe nisu prihvatile američki zahtev da se COVID-19 nazove kineskim virusom.“\nGlobal tajms, u uredničkom komentaru, navodi: „Naš vekovni san je da Kina postane sila zbog koje će SAD osećati nelagodu. Nije u interesu kineskog naroda da žali za dobrim starim vremenima iz osamdesetih godina prošlog veka, kada je zapadni svet gurao Kinu protiv Sovjetskog Saveza… Zapad ima veću sposobnost oblikovanja javnog mnjenja, i ta situacija ne može odmah da se promeni. Ali kontinuirani razvoj Kine na posletku će preoblikovati matricu svetskog javnog mnjenja. Vreme je na našoj strani.“\nNaslovna fotografija: WANG ZHAO/AFP/Getty Images\nIzvor Sputnjik, 02. maj 2020.\nPreporučujemoCOVID-19američko-kineski odnosiBranko ŽujovićDonald TrampŽivadin JovanovićKinakoronavirusNikola VrzićpandemijaSAD


Projekat, Terenski rad sa decom koja su uključena u život i/ili rad na ulici, Ekumenska humanitarna organizacija realizuje od avgusta 2009. godine. Kroz projektne aktivnosti podržavaju se deca i mladi, njihove porodice u nastojanju da se redukuje broj onih koji ulicu vide kao glavni faktor identifikacije, te poveća broj uključenih u redovne društvene i obrazovno-vaspitne aktivnosti. Cilj projekta je pružanje podrške deci i mladima, koji su usled životnih okolnosti u riziku da se nađu u situaciji da im život i/ili rad zavisi od ulice, bilo da su sami, sa vršnjacima ili sa porodicom, kao i populacija dece i mladih koji su oformili čvrste veze sa javnim površinama i kojima ulica igra glavnu ulogu u svakodnevnom životu i identitetu. Gore navedena definicija deo je dokumenta koji je juna 2017.godine Komitet za prava deteta Ujedinjenih nacija doneo, “Opšti komentar o deci u uličnoj situaciji“, a u okviru kojeg se predlaže novi adekvatniji termin: deca u uličnoj situaciji. Projektne aktivnosti se sprovode na teritoriji grada Novog Sada. Obuhvaćena su tri podstandardna naselja (deo gradskog naselja Adice, Bangladeš i Veliki Rit), delovi grada mapirani kao mesta gde deca i mladi provode vreme izlažući se rizicima ulice i u okviru produženog boravka OŠ „Jožef Atila“. U skladu sa navedenim u okviru projekta organizuje se:


Drvenu konstrukciju ove zgrade moguće je potpuno demontirati i iznova koristiti\nModularna drvena konstrukcija po projektu Luo studija, fotografije: Jin Weiqi\nBranka Malenica, 29.11.2018. 0 2 min za čitanje\nOsnovni konstruktivni elementi u ovoj zgradi napravljeni su od prefabrikovanih drvenih elemenata koji joj, ovako skupljeni na jednom mestu, daju poseban šarm.\nCentar Longfu Life Experience u kineskoj provinciji Henan osmišljen je tako da njegova namena konstantno može da se prilagođava različitim tipovima korisnika, a ne da se ograniči na samo jedan vid upotrebe. No, glavna karakteristika objekta zapravo leži u njegovoj maksimalnoj održivosti i inovaciji, budući da je čitava konstrukcija potpuno fleksibilna. Objekat je izgrađen na zahtev kompanije koja rukovodi eko farmama.\nČitava drvena konstrukcija može u potpunosti da se demontira i preoblikuje.\nKako piše DesignBoom, arhitekte iz kineskog Luo Studija imale su nezahvalan zadatak da završe celokupan projekat za manje od dva meseca, ali su i pored svih izazova uspeli u tome. Na njihovu sreću, prefabrikacija modela značajno je ubrzala proces konstrukcije, a konačni objekat zauzima prostor od 1.588 kvadrata. Kompanija koja je izvodila radove je Puyang Jingyi.\nCentralni prostor u ovom objektu zapravo igra ulogu prodajnog centra i karakterišu ga „grupisani nosači“ koji zamenjuju klasične drvene stubove. Ove grupacije, koje izgledom podsećaju na drveće, dizajnirane su tako da mogu da izdrže čitavu težinu konstrukcije iznad sebe, ali i da se lako prilagode novim potrebama korisnika. Naime, objekat je zamišljen tako da bilo koji deo konstrukcije može da se zameni, premesti i preoblikuje po potrebi.\nSastavi & rastavi\nŠtaviše, čitava drvena konstrukcija može u potpunosti da se demontira i preoblikuje, a materijali mogu da se koriste i za postavljanje nekih nezavisnih konstrukcija. Na ovaj način, arhitekte su uspele da naprave model koji je apsolutno univerzalan i održiv, baš kako su njihovi zahtevni klijenti to zamislili.\nU nastavku pogledajte još fotografija ovog objekta:\nFotografije: Jin Weiqi za Luo Studio\nDrveni stambeni blokovi na ravnim krovovima postojećih zgrada\nOvako će izgledati jedna od najviših drvenih građevina u Evropi\nOd temelja do krova: Detalji u drvenim konstrukcijama u 2D i 3D\n#drvena konstrukcija #drvo #Longfu Life Experience center #Luo Studio #montazni sistemi\nZgrada Naučno-tehnološkog parka u Novom Sadu dobija konačan izgled\nTopli minimalizam: Kuća u kojoj dominiraju drvene i kamene površine\nTermoizolacija plafona i zidova: Kako utopliti stan iznad negrejanog prostora\nAktuelno, Materijali, Opremanje\nTurske keramičke pločice osvojile Red Dot nagradu\nNovi robot zida opekom tri puta brže od zidara\nMermer ili drvo? Inovativna tehnika farbanja podova\nKako napreduje rekonstukcija Narodnog muzeja\nMontažna kuća sa rasporedom po vašoj meri


NBA - Sportal\nABA liga Evroliga Evrokup Srbija Reprezentacija Domaća košarka i ABA Evropska košarka Svetska košarka\n14:19 - 21.11.2015\nGalinari polomio levo stopalo?\nItalijanski košarkaški reprezentativac Danilo Galinari doživeo je tešku povredu i prema prvim procenama, slomio je stopalo na utakmici NBA lige u kojoj je njegov Denver izgubio od Hjustona sa 99:90.\nNiksi nemaju sreće, Karmelo Entoni istegao prepone\nNajbolji košarkaš Njujork Niksa Karmelo Entoni povredio se u prvoj četvrtini utakmice protiv Jute Džez.\n07:03 - 21.11.2015\nPeković ponovo blistao u trijumfu Minesote, Pirs drugi najbolji strelac u istoriji Bostona\nNikola Peković je prikazao još jednu odličnu partiju i bio je najzaslužniji za pobedu Minesote nad Sakramentom (86:84), u kojoj nije učestvovao Darko Miličić zbog povrede. Boston je bio bolji od Šarlota rezultatom 94:84, u meču u kom je Pol Pirs postao d\nKlipersi bez Bilapsa do kraja sezone\nCeh napornoj sezoni u NBA liig platio je i košarkaš Los Anđeles Klipersa Čonsi Bilaps, koji će propustiti ostatak sezone zbog povrede Ahilove tetive.\nAdelman: Pored ovakvog Pekovića, pitanje je da li će Miličić biti starter\nDarko Miličić je centar u startnoj postavi Minesote. Tako je bar bilo dok ga nisu omele povreda butnog mišića, pa prehlada, a onda i bol u skočnom zglobu. Njegovo mesto zauzeo je Nikola Peković koji je sjajnim partijama zadao slavnom strategu Riku Adelma\nPeković solidan u porazu od Memfisa, Orlando srušio Majami u derbiju Floride\nKošarkaši Memfisa prekinuli su seriju od tri uzastopna poraza, pošto su na svom terenu pobedili Minesotu sa 85:80, uz još jednu dobru partiju Nikole Pekovića za poraženi tim.\nHjuston domaćin "Ol star" vikenda 2013. godine\nDomaćin "Ol star" vikenda 2013. godine biće Hjuston, saopštila je danas američka profesionalna košarkaška liga (NBA). Hjuston će po treći put ugostiti najbolje košarkaše planete, pošto je grad iz Teksasa bio domaćin "svih zvezda" 1989. i 2006. godine.\n07:02 - 21.11.2015\nNovicki ponovo na Ol staru, treneri odredili rezerve za spektakl\nIako ima najgoru sezonu od kako igra u NBA ligi, Dirk Novicki će se naći i ove sezone na Ol star vikendu jer su mu treneri ukazali poverenje i uvrstili ga među rezervama na Zapadu.\nGasol heroj pobede Lejkersa nad Bostonom, Sakramento iznenadio Oklahomu\nRivalstvo između Boston Seltiksa i Los Anđeles Lejkersa spada među najveća u NBA ligi, pa stoga i ne čudi što je derbi između ove dve ekipe rešen bukvalno u poslednjoj sekundi produžetka blokadom Paua Gasola nad Rejom Alenom - 88:87.\nNeverovatni Lin heroj trijumfa Niksa nad Lejkersima, Kris Pol brži od sirene\nU noći između petka i subote odigrano je 12 mečeva u NBA ligi, a za iznenađenje večeri pobrinuo se Džeremi Lin koje je predvodio Njujork do trijumfa nad Lejkersima 92:85. Drugi tim iz Los Anđelesa je za poen bio bolji od Filadelfije (78:77), zahvaljujući


Britanski izvoz u EU u januaru pao 68 posto | Brexit Vijesti | Al Jazeera\nBritanski izvoz u EU u januaru pao 68 posto\nRHA ukazuje da je veliki udio u padu izvoza povezan s dodatnom papirologijom i graničnim kontrolama nakon što je Britanija izašla iz EU-a.\nBrojni kamioni koji dovoze proizvode iz Evrope vraćaju prazni jer brojne britanske kompanije u ovom trenutku niti ne pokušavaju izvoziti u EU, tvrde iz RHA (Reuters)\nBritanski izvoz u Evropsku uniji pao je u januaru za dvije trećine, odnosno 68 posto u odnosu na isti mjesec 2020, objavila je u nedjelju privatna organizacija za cestovni prevoz i operatera za logistiku cestovnog teretnog prevoza (RHA).\nIako je u tom velikom padu izvoza pandemija odigrala svoju ulogu, RHA ukazuje da je veliki udio u padu izvoza povezan s dodatnom papirologijom i graničnim kontrolama nakon što je Britanija prestala biti dio zajedničkog evropskog tržišta, prenosi Hina pozivajući se na dpa.\nKamioni se vraćaju prazni\nUkazao je na činjenicu da se brojni kamioni koji dovoze proizvode iz Evrope vraćaju prazni jer brojne britanske kompanije u ovom trenutku niti ne pokušavaju izvoziti u EU. Također je dodao da je na carini zaposleno samo 10.000 ljudi, tek petina od broja koji bi prema RHA bio potreban za učinkovo kretanje robe i dobara.\nBritanija i EU su u decembru postogli sporazum prema kojem za većinu dobara ne postoje carine, no sporazum ne sprečava uvođenje dodatne papirologije i sanitarne dokumentacije.\nEU: Brexit je prošlost, izazovi su korona, Biden, izbori\nEvropska unija je ‘osuđena’ da izraste u čvršću političku, ekonomsku i zajednicu sistema vrijednosti i da bude svjetionik ‘zelenog preobražaja’ planete i svetskog multilateralnog poretka.\nNova ograničenja za britanske i evropske građane radi Brexita\nGrađani navikli na slobodno kretanje tokom više od 45 godina članstva Velike Britanije u Evropskoj uniji moraju se nakon Brexita prilagoditi novom normalnom.\nEU izdvaja 4,2 milijarde eura za kompenziranje utjecaja Brexita\nSredstva Evropske unije će biti raspodijeljena na bazi očekivanih posljedica Brexita na ekonomije država članica Unije.\nBrexit uništava škotsku industriju morske hrane\nGreške, među kojima su i propisi doneseni u posljednji trenutak, doprinijele su tome da jastozi, rakovi i kozice propadaju u spremištima.


Prve vakcine nabavljene preko mehanizma Kovaks biće za zdravstvene radnike na Kosovu - Kosovo Online\nPrve vakcine nabavljene preko mehanizma Kovaks biće za zdravstvene radnike na Kosovu\n17. Januar 2021. • 14:54\nIako je kosovska vlada sklopila sporazume o snabdevanju vakcinama protiv koronavirusa sa mehanizmom Kovaksom, kao i sa Fajzerom i državom Austrijom, one do sada nisu stigle, a kako se najavljuje prve doze će biti namenjene zdravstvenim radnicima, piše Gazeta Ekspres.\nKako navodi taj medij, uprkos tome što je kosovska vlada, zajedno sa Nacionalnim institutom za javno zdravlje izradila akcioni plan za vakcinaciju građana protiv virusa kovid-19, ovaj plan neće biti sproveden kako je zamišljeno.\nKosovski ministar zdravlja Armend Zemaj rekao je da će Kosovo tokom februara biti snabdeveno Kovaks vakcinama i zamolio je građane da se pripreme za vakcinaciju.\nIpak, prve doze koje stižu preko mehanizma Kovaks vakcine tokom ova tri meseca biće namenjene samo zdravstvenim radnicima, potvrdio je za Gazetu Ekspres portparol Saveza za vakcine.\nPrema njegovim rečima, ostatak vakcina biće distribuiran u drugoj polovini ove godine.\n"Kovaks sada ima dogovore o obezbeđivanju skoro dve milijarde doza vakcina. Svih 190 država koje učestvuju i ispunjavaju uslove za Kovaks moći će da primaju doze za zaštitu ranjivih grupa u prvoj polovini 2021. godine i Kovaks može zakazati prvu isporuku vakcine u prvom kvartalu 2021. godine. Prva količina koja bude isporučena biće dovoljna da zaštiti zdravstvene radnike", rekli su iz ovog Saveza.\nOni poručuju da im je namera da se do kraja ove godine obezbedi vakcinama 20 odsto stanovništva država članica Kovaksa.\nPrema njihovim rečima, snabdevanje dodatnim dozama, pored ovih 20 odsto, biće dostupno tokom 2022. godine.\n"Ovo će biti praćeno daljom raspodelom doza svim učesnicima u drugoj polovini godine, sa ciljem da se za sve zemlje sa kojima je dogovorena isporuka obezbedi 20 odsto od ukupne populacije (ili manja količina ako učesnik to zahteva). Dodatne doze biće dostupne 2022. godine, a sve isporuke zavise od nekoliko faktora, kao što su regulatorna odobrenja i spremnost zemlje", dodali su.\nIz kosovskog Ministarstva zdravlja ne poriču da će prve doze vakcina biti samo za vakcinaciju zdravstvenih radnika, ponavljajući da su u stalnom kontaktu sa Kovaksom.\n"Kosovo je u stalnom kontaktu sa Kovaksom sa ciljem distribucije vakcina dobijenih ovim mehanizmom (njihova količina) u prvom kvartalu 2021. godine. Ali, to je već učinjeno znajući da takođe radi sa zemljama pojedinačno, proizvođačima vakcina itd. da imaju vakcine i na druge načine", rečeno je iz informativne kancelarije u Ministarstvu zdravlja.\nvakcina Kosovo Korona Virus Armend Zemaj Ministarstvo zdravlja


Sreća, rad i zadovoljstvo je nešto što se danas moglo vidjeti na licima mališana iz visočkog vrtića, uposlenika/ica ove ustanove, kao i kod aktivistkinja i aktivista Udruženja „Damar omladine“.\nUdruženje „Damar omladine“ danas je, u saradnji sa JU za predškolski odgoj i obrazovanje Visoko, organiziralo volontersku akciju čišćenja dvorišta vrtića, s ciljem da se mališanima od malih nogu počne razvijati svijest o brizi za okoliš i bitnosti očuvanja zdrave i čiste okoline.\nDanas smo se zabavljali, čistili, družili, smijali i na karju „naporne“ volonterske akcije ručali i osvježili sokićima i počastili bananama koje nam je donirao World Vision, ured u Zenici. Ovom prilikom se zahvaljujemo medijima, volonterima/kama, uposlenicima/icama JU, mališanima, kao i predstavnicima/icama World Visiona koji konstantno pomažu naš rad na terenu.\nDanašnji dan smo proveli sa mališanima iz vrtića, a već sutra smo u Dnevnom centru za djecu i odrasle sa posebnim potrebama gdje nastavljamo da širimo pozitivnu energiju koja dolazi iz Damra.\nTakođer, fotografije i atmosferu sa ove akcije čišćenja možete pogledati u našoj fotogalerijama na facebook stranicama Obdanište Visoko i Udruženje “Damar Omladine”.


Ovaj stočić zaslužuje svoje mesto u svakom modernom malom enterijeru (ili eksterijeru) jer pored osnovne funkcije, služi i kao bluetooth zvučnik i punjač za telefon. Zahvaljujući snažnom zvučniku koji je integrisan u stočić, možete još više uživati u omiljenoj muzici iz telefona.\nIspod drvene ploče stola nalazi se panel sa dva USB ulaza tako da je omogućeno punjenje dva smartfona, tableta ili druga uređaja dok su odloženi na stolu. A ukoliko želite da izbegnete uparivanje uređaja i strimovanje putem bluetooth-a, stočić poseduje i aux ulaz preko kojeg se može povezati sa bilo kojim audio uređajem.\nOsim što možete da slušate omiljene pesme putem bluetooth zvučnika, ovaj pametni stočić ima ugrađen mikrofon koji omogućava da obavljate telefonske pozive preko njega.\nNaročito je praktično to što stočić Victrola ne mora da bude konstantno uključen na struju. Unutrašnja baterija koja ga napaja ima kapacitet od 2200 mAh i osigurava osam do deset sati slušanja muzike bilo gde u domu ili van njega.\nTehnika, Pametni stočić, Victrola, Bluetoth zvučnik, Višenamenski nameštaj, Multifunkcionalni nameštaj


MODERNA CRNO BELA KUĆA - Lux Life luksuzni portal: Moda, Stil, Trendovi, Kolekcije 2014...\nMODERNA CRNO BELA KUĆA\nIz daleka, ova moderna rezidencija, koju je razvio kreativni tim Andres Remi Arquitectos, izgleda kao crno-beli monolit, mestimično "probijen" staklom...\nGrand Bell kuća se nalazi 50 km od Buenos Airesa, Argentina, ali njena arhitektura ima malo veze sa tradicijom u toj oblasti. Ova zgrada moderna, sa svojom jednostavnom paletom boja, minimalističkim uređenjem, prozorima od poda do plafona i usmerenošću na funkcionalnost.\nKuća je organizovana na dva nivoa - spavaće sobe, koje se nalaze na prednjoj strani, imaju odličan položaj, a glavna spavaća soba ostaje privatna i ima fenomenalan pogled. Otvoreni zeleni prostor pozdravlja vlasnike kada ulaze u svoju savremenu argentinsku kuću. Bazen, koji se nalazi pored, ima najbolji položaj i prolazi ispod oblasti igraonice, postajući protagonista kuće sa svojih 19 metara dužine. Bazen se može videti iz bilo kog dela rezidencije i može mu se čak i nekonvencionalno pristupiti, skokom sa drugog nivoa.\nPROČITAJTE SLEDEĆI TEKST: IMPRESIVNO IMANJE VREDNO 50 MILIONA


LIDERI KOALICIJE U CRNOJ GORI: Načelno prihvatamo Krivokapićevu ponudu - Preokret\nČelnici Demokratskog fronta Andrija Mandić, Nebojša Medojević i Milan Knežević, kao i predsjednik Socijalističke narodne partije Vladimir Joković, poručili su mandataru za sastav nove crnogorske Vlade Zdravku Krivokapiću da načelno prihvataju njegovu ponudu.\n“Uprkos tome što je Vaša ponuda našim strankama za učešće u Vladi umanjena za jednog člana, u odnosu na ponudu koju ste nam dali 21. oktobra, mi smo odlučili da je načelno prihvatimo i da krenemo u predviđenu unutarstranačku proceduru provjere takve naše odluke i eventualnog izbora naših kadrova na te funkcije”, naveli su čelnici DF-a u pismu Krivokapiću.\nCRNA GORA: Koalicije nisu ili su negativno odgovorili na Krivokapićevu ponudu do 18 časova\nOni su precizirali da njihov načelni dogovor podrazumijeva da će Nova srpska demokratija imenovati predstavnike za Ministarstvo unutrašnjih poslova, Ministarstvo ekonomije i Ministarstvo za planiranje prostora i građevinarstvo.\nPokret za promjene imenovaće predstavnike za potpredsjednika Vlade za demokratsku tranziciju i reforme i Ministarstvo prosvete, a Demokratska narodna partija imenovaće predstavnike za Ministarstvo saobraćaja i Ministarstvo javne uprave.\nPrema tom dogovoru, Socijalistička narodna partija imenovaće svoje predstavnike za Ministarstvo zdravstva i Ministarstvo sporta i mladih.\n“Zajednički smo odlučili da Vam vratimo ponuđeno Ministarstvo nauke, da slobodno raspolažete sa njim, onako kako smo Vam prepustili i druge dvije najvažnije funkcije u Vladi, Ministarstvo finansija i generalnog sekretara Vlade”, navodi se u pismu.\nLideri DF-a ističu da, što se njih tiče, Krivokapić to ministarstvo “može slobodno da ustupi nekoj drugoj stranci koja nije dobila svoje mjesto u Vladi ili da ga da nekome od nestranačkih ličnosti za koga smatra da je adekvatno rješenje za taj resor”.\n“I ovim činom vraćanja ministarstva koje nam je ponuđeno, što je, priznaćete, rijetkost u političkoj praksi, želimo da poručimo ukupnoj javnosti da nama nisu važne fotelje već principi i jasno distanciranje u odnosu na dosadašnju jagmu i grabež za svaku funkciju, što je bila glavna karakteristika palog autokratskog režima”, pojašnjavaju Mandić, Medojević, Knežević i Joković.\nOni navode da ne sumnjaju da će Krivokapić prilikom izbora za ove funkcije izabrati pogodne kandidate, vodeći računa o visokoj stručnosti, rodnoj ravnopravnosti, kao i regionalnoj zastupljenosti, ali da im je najvažnije da Krivokapić povede računa o istorijatu tih osoba.\n“Ne bismo željeli da ovim važnim funkcijama budu nagrađeni oni koji su bili ranije uvezani i spregnuti sa bivšim režimom”, ističu lideri DF-a i dodaju da će se o konačnosti ove odluke, kao i imenima kandidata, izjasniti naknadno, nakon sprovedenih, obaveznih stranačkih procedura.\nPredsjednik SNP-a Vladimir Joković posebno je naglasio da je za njega, u krajnjem, jedino važna odluka Glavnog odbora SNP-a.\nPismo su potpisali redsjednik Nove srpske demokratije Andrija Mandić, Pokreta za promjena Nebojša Medojević, Demokratske narodne partije Milan Knežević i Socijaističke narodne partije Vladimir Joković.


Sajt i zvanično počeo sa radom\nUoči početka lige za seniorke, u Zvezdinom pres centru u sredu je promovisan internet sajt Viner štediše odbojkaških liga Srbije za seniorke i seniore.\nPrezentacija ovog sajta izrađenog u produkciji Crvena zvezda marketinga, je prvi korak u nastavku saradnje UOKPL sa renomiranim osiguravajućim društvom Viner štediše koje je generalni sponzor takmičenja.\nNa promociji su govorili Goran Ćato, predsednik UOKPL, Zoran Avramović, direktor Crvena zvezda marketinga, i Vladimir Sokolović, direktor produkcije, a prisutan je bio i Patrik Skiba, predsednik Upravnog odbora Viner štediše osiguranja.\nCilj je da se preko ovog sajta podigne nivo popularnosti odbojke u Srbiji, kao i nivo prezentacije lige, svih učesnika, saveza i udruženja. Takođe je želja da se učine prepoznatljivim svi klubovi, igrači, gradovi, dvorane i sponzori, da se unapredi komunikacija sa medijima, odnosno izgradi i unapredi korporativna kultura lige.\nNa kraju, ono što je posebno istaknuto na današnjoj prezentaciji je da je prosečna starost takmičara u ženskoj ligi 18,9 godina dok je u muškoj ligi prosek godina 21,9.\n19.04.2008.Seniorke: Poštar 064 poveo u finalu\n18.04.2008.Seniorke: Klečanke izborile meč loptu za opstanak\n15.04.2008.Seniorke: Klečanke uzvratile udarac\n11.04.2008.Seniorke: Vizura slavila u Kleku\n08.04.2008.Seniorke: Zvezda izbacila Pančevke\n<< <</a> 122 123 124 125 126 (127) 128 129 130 131 > >>


Đukanović: Zahvalnost za prvo priznanje nezavisnosti Crnoj Gori i prvu ratifikaciju NATO protokola – Portal Luca\nĐukanović: Zahvalnost za prvo priznanje nezavisnosti Crnoj Gori i prvu ratifikaciju NATO protokola\nPredsjednik Crne Gore Milo Đukanovićse na marginama Pariskog foruma sreo sa predsjednikom Islanda Gudniom Johaneson.\nTokom razgovora dvojice predsjednika konstatovano je razumijevanje među državama koje dijele zajedničke izazove i koje, što zbog veličine, što zbog globalnih prilika treba kontinuirano da produbljuju saradnju u svim oblastima.\n– Napravljen je i osvrt u svjetlu 15 godina bilateralnih odnosa, a predsjednik Đukanović je izrazio posebnu zahvalnost za prvo priznanje nezavisnosti našoj državi i prvu ratifikaciju NATO protokola čime se potvrdila pažnja koju Island pridaje saradnji sa Crnom Gorom – saopšteno je iz Đukanovićevog kabineta.\nDvojica predsjednika su razgovarali i o izazovima na planu ekonomskog oporavka nakon pandemije i potrebi da se kroz razmjenu iskustava iskoriste lekcije koje su obije države naučile u periodu pandemije.\nPredsjednik Johanes pozvao je predsjednika Đukanovića u posjetu Islandu uz zajedničku ocjenu da odlične bilateralne odnose treba dodatno razvijati i dopunjavati ekonomskim, kulturnim, sportskim i drugim razmjenama i saradnjom.\nĐukanović je tokom večere koju je priredio predsjednik Republike Francuske Emanuel Makron imao više kraćih susreta sa zvaničnicima iz regiona.


DUGMENCE sajt za velike devojčice » Krojevi za sivenje\nIme “Burda style” magazina zlatnim slovima ispisano i pomalo svečan izgled naslovne strane polako najavljuju praznike koji su pred nama. Modeli koji su ovoga puta u ponudi su zanimljive haljine starinskog izgleda, lepi kaputići, sakoi, bluze, pantalone i nekoliko modela za najmladje. Cena magazina, uz koji dobijate i prevedeni dodatak na srpskom jeziku, je 320,00 […]\nOctober 29, 2010 Tags: 2010, Burda, Burda Style, dugmence, Krojevi za sivenje, napravi sama, novembar, sivenje, uradi sama, za devojke, za zene, šnitovi Posted in: MaGaZINI\t 4 Comments\nBurda style magazine-10/2010\nU Beogradu se pojavilo oktobarsko izdanje “Burda style” magazina za 2010 godinu. Ovaj broj ima zanimljivih modela, kao i dosta korisnih, dobro ilustrovanih saveta. U dodatku prevedenom na srpski jezik, u okviru škole šivenja, ovaj put prikazana je tehnika izrade prsluka ( model 125A). Kao nešto posebno u ovom broju ističu model jakne 135 i […]\nOctober 3, 2010 Tags: Burda, Burda Style, dugmence, Karl Lagerfeld, krojevi, Krojevi za sivenje, magazini sa krojevima, sivenje, uradi sama, za devojke, za zene, šnitovi Posted in: MaGaZINI\t No Comments


Objavljeno ponedeljak, 13 novembar 2017 12:42\nJavni čas posvećen Zakonu o sprečavanju nasilja biće održan u petak, 17. novembra 2017. godine od 10 časova i 30 minuta u Velikoj sali Skupštine opštine Srbobran.\nObjavljeno ponedeljak, 13 novembar 2017 12:35\nDruštvo za borbu protiv šećerne bolesti ''Plavi krug'' je besplatnim preventivnim pregledima u Mesnoj zajednici u Srbobranu u subotu, 11. novembra 2017. godine obeležilo Svetski dan borbe protiv dijabetesa.\nObjavljeno ponedeljak, 13 novembar 2017 11:59\nOsnovna škola ''Vuk Karadžić'' je prigodnom priredbom članova školskog hora i učenika recitatorske i dramske sekcija u petak, 10. novembra 2017.godine u Pozorištancu obeležila 230. rođendan.\nOd ponedeljka jesenja podela sadnica\nObjavljeno petak, 10 novembar 2017 14:41\nJavno-komunalno preduzeće ''Graditelj'' od ponedeljka, 13. novembra 2017. godine na Rasadniku u Turijskoj ulici počinje besplatno delenje sadnog materijala građanima opštine Srbobran.\nĐaci prvaci mađarskog odeljenja dobili po 10.000 forinti\nObjavljeno petak, 10 novembar 2017 14:16\nDvadeset pet đaka prvaka iz mađarskog odeljenja Osnovne škole ''Jovan Jovanović Zmaj'' dobili su u utorak, 7. novembra 2017. godine po 10.000 forinti (33 evra) od Saveza Rakoci iz zemlje naših severnih suseda i Mađarskog nacionalnog saveta.\nPrijavite divlju deponije preko aplikacije\nObjavljeno sreda, 08 novembar 2017 14:33\nKancelarija za lokalni ekonomski razvoj (KLER) opštine Srbobran pripremila je aplikaciju koju će moći da koriste svi građani. Putem nje moći će da se prijave problemi koji se tiču životne sredine, a odnose se na divlja odlagališta otpada kao i na ekocid.\nU Novom Sadu Međunarodni savetodavni dan za penzionere\nObjavljeno sreda, 08 novembar 2017 12:42\nMeđunarodni savetodavni dan namenjen građanima koji su korisnici prava iz penzijskog i invalidskog osiguranja ili imaju staž osiguranja navršen u Srbiji i Mađarskoj održaće se u četvrtak, 9. novembra 2017. godine u prostorijama Direkcije PF PIO na Žitnom trgu 3 u Novom Sadu, od 10 do 17 časova.\nKreće besplatni gradski prevoz u Srbobranu\nObjavljeno ponedeljak, 06 novembar 2017 11:48\nNakon dugih priprema, besplatni gradski prevoz u Srbobranu krenuo je sa vožnjom u ponedeljak, 6. novembra 2017. godine.


Turistička mapa Znamenitosti Ostrva Madeire - KASADOO\nTuristička mapa Znamenitosti Ostrva Madeire\nNa ovoj mapi se nalaze sve turističke znamenitosti ostrva Madeira. Posetioci takođe mogu videti lokaciju svake destinacije i koliko je svaka od njih udaljena jedna od druge. Najznačajnije znamenitosti su kulturni spomenici i crkve iz petnaestog veka, perioda tokom kog je ostrvo otkriveno. Važno je istaći i botaničke bašte, vrtove i vidikovce koji naglašavaju prirodne lepote ostrva.\nKako bi sagledali sve turističke atrakcije Madeire savetujemo vam da kliknete na mapu na stranici Madeire. Na ovaj način ćete moći da vidite lokacije svake znamenitosti, muzeja, plaže itd, kao i da pogledate njihovu udaljenost od vašeg trenutnog smeštaja. Ove mape su napravljene kako bi vam olakšale planiranje putovanja i donošenje odluke koje atrakcije želite da posetiti u zavisnosti od vaših želja i resploživog vremena.


Banjalučki Univerzitet za poslovne studije poništio diplomu direktora OBA | Banjaluka.net\nBanjalučki Univerzitet za poslovne studije poništio diplomu direktora OBA\nUniverzitet za poslovne studije Banjaluka poništio je diplomu direktora Obavještajno-bezbjednosne agencije BiH Osmana Mehmedagića za koju je Republička prosvjetna inspekcija utvrdila da je stečena nezakonito, potvrđeno je za Srpskainfo u Inspektoratu Republike Srpske.\n– Republička prosvjetna inspekcija obavila je danas na Univerzitetu za poslovne studije Banjaluka kontrolu da li je izvršeno rješenje kojim je dat nalog da bude poništena diploma Osmana Mehmedagića i proglašena ništavom u “Službenom glasniku Republike Srpske”. Utvrđeno je da je Univerzitet postupio po rješenju inspektora – pojasnili su u Inspektoratu.\nUvidom u predočenu dokumentaciju je utvrđeno da je Senat Univerziteta za poslovne studije na vanrednoj sjednici 12. novembra donio rješenje kojim je poništio diplomu izdatu na ime Osmana Mehmedagića.\nPodsjetimo, Srpskainfo je ranije ekskluzivno objavila informaciju da su utvrđene brojne nepravilonsti u diplomi od Osmice zbog čega je naređeno njeno poništenje.


Više stotina dece na inkluzivnoj sportskoj manifestaciji “Igre bez granica - Sport za sve”\nBeograd, 6. decembar 2018 – Više stotina dece i mladih sa različitim vrstama smetnji u razvoju i invaliditeta danas je u hali Pionir imalo priliku da sa svojim drugarima uživa u sportskom danu i da se oproba u igrama bez granica, košarci u kolicima, sedećoj odbojci, badmintonu, golfu, golbalu, tekvondu, veslanju, stonom tenisu, pikadu, i drugim sportovima.\nSa decom predškolskog i školskog uzrasta družili su se i naši trofejni paraolimpijci, a Draženko Mitrović, jedan od najuspešnijih paraolimpijaca, svečano je otvorio manifestaciju.\n“Ova sportska dvorana i Grad Beograd su centar sveta. Mi, svi zajedno odavde danas upućujemo poruku ohrabrenja svoj deci da se bave sportom i poruku zahvalnosti svima onima koji su omogućili da se deca i mladi sa invaliditetom uključuju u sport. Drago nam je da podrška započeta prošle godine i dalje traje, širi se i nastavlja u svim segmentima, iduće godine kroz gradnju inkluzivnih dečijih igrališta, a ubuduće još više, još šire i lepše” – rekao je Velimir Knežević, predsednik Sportskog saveza osoba sa invaliditetom Beograda, obraćajući se prisutnima.\nTakmičarima su se obratili i predstavnici Gradskog sekretarijata i veća za socijalnu zaštitu Grada Beograda, Nataša Stanisavljević i Elena Bilić i Gradskog veća za sport Filip Marjanović.\nVredna saradnja Sportskog saveza osoba sa invaliditetom (SOSIB), Grada Beograda, Sekretarijata za sport i omladinu i Sekretarijata za socijalnu zaštitu Beograda i UNICEF-a već je donela pozitivne promene u Beogradu, zahvaljujući finansijskoj podršci NCR Fondacije.\nInicijativa je proširena i na opštine i gradove Ćićevac, Velika Plana, Subotica, Priboj, Novi Sad i Aleksinac, zahvaljujući velikodušnim donacijama Vojvodjanske banke, Telenora, Telenor Banke i građana Srbije.


Malver Shamoon delo amatera\nVesti, 12.09.2012, 00:48 AM\nAutori malvera Shamoon koji je korišćen u napadu na naftnu kompaniju Saudi Aramco a dve nedelje kasnije i na kompaniju RasGas su amateri, tvrde stručnjaci Kaspersky Lab-a.\n“Glupe greške” kao što je korišćenje velikog slova “S” umesto malog “s” u kodu malvera i “primitivna” rešenja u programiranju ukazuju na to da su autori kompjuterskog virusa Shamoon najverovatnije amateri.\nIpak, šteta koju je napravio takav virus nije ni najmanje amaterska jer su u napadu u kome je korišćen ovaj malver na Saudi Aramco, koja je najveći svetski proizvođač nafte, oštećeni sistemi na 30000 računara a čitav sistem kompanije je bio odsečen od ostatka sveta.\nDokazi koje su analizom koda malvera Shamoon prikupili stručnjaci Kaspersky Lab-a ukazuju na to da su autori amateri, premda veoma vešti s obzirom na rezultate napada i činjenicu da su stvorili virus koji je veoma destruktivan, koji ima priličnu prohodnost i sposoban je za umnožavanje.\nTokom istrage je otkriven i deo slike umetnute u kod malvera na kojoj se vidi američka zastava koja gori. Autori malvera nisu ni pokušali da sakriju ovaj dokaz i čini se da je ideja bila da on bude otkriven što ukazuje na to da su oni time želeli da demonstriraju političke motive napada. “Šta više, oni su želeli da njihov protest koji je umetnut u malver ne prođe neprimećen,” kaže Dmitri Tarakanov iz Kaspersky Lab-a u tekstu na kompanijskom blogu Securelist.\nPitanje ko stoji iza napada na Aramco još uvek ostaje bez odgovora, uprkos tome što je grupa koja sebe naziva Cutting Sword of Justice preuzela odgovornost za napad za koji je rečeno da je upozorenje vlastima Saudijske Arabije i naročito kraljevskoj porodici ove zemlje.\nMeđutim, neki stručnjaci sumnjaju u istinitost ovih tvrdnji koje nisu dokazane iako je grupa obećala da će objaviti poverljiva dokumenta navodno ukradena tokom napada, koja do sada ipak nisu objavljena.\nDve nedelje posle napada na Saudi Aramco, sličan napad pogodio je i drugu kompaniju na Bliskom istoku RasGas. To je razlog za nervozu u kompanijama koje posluju u sektoru energetike na Bliskom istoku jer se postavlja pitanje ko je sledeći.\nSeán Sullivan iz F-Secure smatra da su napadi delo konkurencije i da je reč o pokušajima da se utiče na cene nafte. Sajber napad kao ovaj je način da se utiče na cene nafte za one koji žele potrese na tržištu.


Programi\tWalk a Mile for a Smile\n(U saradnji sa internacionalnom školom PRIMA iz Beograda)\nFondacija Novak Đoković je u saradnji sa internacionalnom školom PRIMA već dva puta organizovala šetnju pod nazivom Walk a Mile for a Smile. Cilj je bio sakupljanje sredstava za pomoć školama širom Srbije. Ovaj projekat je do sada bio veoma uspešan – mi jedva čekamo sledeću šetnju!\nWalk a Mile for a Smile šetnja organizovana je 10. maja 2014. u Paraćinu. Prodavali smo majice, prikupljali donacije i na kraju dana sakupili više od 600.000 dinara. Prikupljeni novac doniran je OŠ „Radoje Domanović“ u Paraćinu, koju pohađa oko 700 učenika. Škola je tim sredstvima obnovila svoj nameštaj.\nVeliki broj učesnika, među njima Novak i Jelena Đoković, proveli su divan dan u šetnji i druženju, a akcija se završila Prolećnim festivalom, koji je počeo odmah posle šetnje.\nMačkat kod Zlatibora (2015)\nJoš jedno proleće i divna prilika za šetnju 16. maja u prirodi. U ovoj šetnji nam se pridružio čuveni reli vozač Dušan Borković.\nSmejali smo se, šetali ceo dan, upoznali mnogo novih lica i sakupili oko 4.000 evra. Ta sredstva uplaćena su OŠ „Milivoje Borović“ iz Mačkata, malog mesta blizu Zlatibora, a škola ih je potrošila na kupovinu novih knjiga za školsku biblioteku.\nMagazin za studente „Original“\nPrikupljeno oko 600.000 dinara na humanitarnoj akciji „Prošetaj za osmeh“\nPRIMA Internacionalna škola


Počeo Treći Sajam mlinarstva, pekarstva na Novosadskom sajmu – RTV Panonija\nHomeVestiPočeo Treći Sajam mlinarstva, pekarstva na Novosadskom sajmu\nTreći Sajam mlinarstva, pekarstva, poslastičarstva i pakovanja i Konferencija “23. mlinarsko-pekarski dani“ biće održani na Novosadskom sajmu od 11. do 13. oktobra. Kako najavljuju organizatori iz novosadskog Mlinpek zavoda, tokom tri dana nastupiće izlagači iz Turske, Poljske, Italije, Hrvatske i Srbije, koji će predstaviti najnovija dostignuća i trendove u proizvodnji, skladištenju, preradi, pakovanju i kontroli kvaliteta žita, brašna, pekarskih i poslastičarskih proizvoda.\n-Veoma mi je drago što se Sajam mlinarstva, pekarstva, poslastičarstva i pakovanja treću godinu za redom organizuje na Novosadskom sajmu. Logično je da se jedna ovakva, specijalizovana manifestacija održava baš na ovom mestu kao i to, da se sa rezultatima rada i planovima za budućnost u okviru mlinarske, pekarske i poslastičarske industrije upoznajemo u žitnici Evrope, Vojvodini – izjavio je gradonačelnik Vučević i dodao – Važno je da shvatimo značaj poljoprivrede za ukupni bruto društveni proizvod Srbije, sa posebnim akcentom na finalnim proizvodima koji su nam neophodni za kontinuirani privredni rast Srbije. Dobra vest za sve proizvođače koji posluju ovde je da je Srbija napredovala na međunarodnim rang listama i da proizvodi koji su poreklom iz naše zemlje, ove godine vrede 40 milijardi dolara, odnosno za 17 posto više. U tom smeru treba da se krećemo, a uveren sam da možemo i da ubrzamo tempo, kako bismo ostvarili napredak koji će se odraziti na rast privrede, kao i na životni standard građana.\n– Sa aspekta prehrambene sigurnosti naših građana ova godina je, kada je u pitanju proizvodnja pšenice, bila dobra. Sa 648 hiljada hektara požnjevena je značajna količina sa prosečnim rodom od 4,5 tone, i mi ove godine imamo negde oko milion i 600 hiljada tona pšenice za izvoz. Ministarstvo već godinama unazad kroz mere podsticaja, preko Zakona o podsticajima u poljoprivredi i ruralnom razvoju, utiče na to da se ovaj sektor maksimalno uredi kako bi naša poljoprivreda bila što konkurentnija na tržištu – rekao je Katanić.\nTokom manifestacije biće proglašeni dobitnici priznanja za kvalitet proizvoda u okviru akcije „Dobar pekar“, koji su se tokom poslednjih pola godine odazvali pozivu organizatora da izrade deklaracije sa nutritivnom tabelom.


Boris Režak peva evergrin\nSerija koncerata u okviru projekta „Koncerti na Terazijama” i „Koncerti u SNP-u” nastavlja se od 21. decembra, kada će Boris Režak nastupiti u Pozorištu na Terazijama.\nNaime, ovaj pop pevač predstaviće se publici u nešto drugačijem svetlu, budući da će pevati domaću evergrin muziku pod nazivom „Pod sjajem zvezda”. Režak će isti koncert održati i 29. decembra u Srpskom narodnom pozorištu u Novom Sadu, a oba puta u pratnji novosadskog „Brass Orchestra”. Boris Režak, koga publika inače poznaje po laganim baladama, pevaće najlepše pesme domaćeg evergrina od 50-ih do 70- ih godina prošlog veka. Karte za ovaj koncert se mogu kupiti na blagajnama oba pozorišta, kao i u Bilet servisu, IPS-u i u prodavnici „Mamut”, i to po ceni od 1.200 do 1.800 dinara.


Slika Zorana Đinđića - Jasmina Lukač - Dnevni list Danas\nPočetna » Kolumna » Slika Zorana Đinđića\nSlika Zorana Đinđića\nJedan sasvim sićušan događaj u odnosu na crnogorske izbore i vašingtonske ugovore sve govori o našoj politici.\n4Piše: Jasmina Lukač 15. septembra 2020. 14.15\nA to je da je iz poslednje opštinske kancelarije izneta slika Zorana Đinđića, ostavši da visi verovatno još samo u Vladi Srbije i u prostorijama DS, ukoliko ih ta stranka još uvek ima, kao i u pojedinim memorijalnim i muzejskim prostorima.\nSliku je izneo iz kancelarije u Paraćinu Saša Paunović, gde je posle 16 godina dočekao „kolegu“ iz SNS.\nPaunović je izvršio primopredaju vlasti onako kako veruje da ona treba da bude izvršena – mirno i časno.\nPonevši Đinđićevu sliku iz kancelarije, Paunović se poneo kao oficir jedne poražene vojske koji napušta poslednju tvrđavu pred osvajačima.\nOstavljen da dugo sam brani svoj usamljeni položaj, Paunović je za saveznika imao jedino javnost, koja nije htela da dovoljno razume šta je bio najveći politički uspeh DS-a.\nA najveći uspeh vladavine Paunovićevih „žutih“ nije ni okončavanje saradnje sa Haškim sudom, budući da je tu veći deo posla odradio Koštuničin DSS, niti pak Tadićevo pomirenje sa regionom, kao ni Đelićevo približavanje EU, niti Jeremićeva odbrana Kosova.\nNajveće postignuće DS-a bio je komunalni evropski red kojim su umiveni naši gradovi i opštine i donekle oživljeni njihovi trgovi, ulice i parkovi.\nPosle vremena ratova, sankcija i zamiranja, vlasti DS-a uprkos svojim ugrađivanjima u evropske projekte i drugim manama, uspele da koliko toliko osveže lokalne sredine.\nNismo postali Skandinavija, ali smo se odmakli i od toga da smo prašnjava kasaba, ne odričući se ni tog kasabskog dela naše istorije, arhitekture i navika.\nTek kada je vlast DS koja je svoje prve mandate dobila posle izbora i protesta 96/97. uradila prvi i najteži deo posla, tek posle su stigle SNS biznis ekipe da preuzmu i da se ugrade što više mogu.\nZašto sadašnja opoziciona postava, sva ponikla iz DS-a, bolje nije politički iskoristila ta lokalna postignuća, na to pitanje možda je najbolji odgovor to što retko ko od njih, kao Paunović, nema nečistu savest pred slikom Zorana Đinđića.\nNečista je savest i čitavoj uticajnoj javnosti pred kojom su se dešavala beskrupulozna ogrešenja o Đinđića, kao ljudskog bića, pred kojima se ćutalo iz različitih razloga.\nOgrešenja u istrazi Đinđićevog ubistva kada su naočigled svih uništeni forenzički dokazi i izostavljeni iz sudskog postupka važni svedoci.\nOgrešenja koja se koriste i povremeno atentatorima da, kada se događaji ubrzaju nauštrb određene političke ekipe regionalnog značaja, i oni iz strogo čuvanog odeljenja Zabele javno oglase.\nDa je to oglašavanje svojevrsna potmula pretnja da se razrešenje atentata nije dogodilo do kraja i da će se tek dogoditi.\nOgrešenja koja stavljaju iskupljenje na čekanje po nečijoj političkoj potrebi i pozivu.\nI ne dopuštaju da je sudski postupak nepovratan, isto recimo kao i sadašnji politički tok, u kome možda nekadašnji Điđićev saradnik Goran Vesić više neće biti zamenik gradonačelnika Beograda, kao što ni DPS u Crnoj Gori više neće biti u vladi.\nTok u kome je Paunović mirno predao vlast, iako su ga njegove bivše partijske kolege, na mnogo višim funkcijama u vreme vlasti DS-a i u vreme zaklinjanja u Đinđićev put, podmuklo nazvale jagodinskim Palmom.\nA to je upravo ono što on nikada nije bio i što ne pristaje da bude.\n15. septembra 2020. u 19.15\nNa šta dodje DS.\n16. septembra 2020. u 08.07\nKoliko se sećam Zakon o privatizaciji na osnovu kojeg je država opljačkala narod,uništila privredu i svaku dalju perspektivu naroda ,doneli su Djindjic,Dinkić,Vlahović,Djelic i dr.pa se pitam ko su u stvari ti ljudi.\n15. septembra 2020. u 21.58\nMoje poštovanje za ovaj tekst, ovo je najbolji tekst o Zoranu Đinđiću, koji sam pročitao, a naravno i o nsjboljem njegovom sledbeniku gospodinu Paunoviću, za koga očekujem da uđe u najuže rukovodstvo reformisanog DS.\nVeliki problem većinske Srbije što nije razumela Đinđića, kao ni Vaš tekst, jer to je isto.\n16. septembra 2020. u 13.49\nPreviše patetike, premalo istine.Prava istina tek sledi, možda će pomoći knjiga Zvezdana Jovanovića, koju očekujemo da izda, ili nešto drugo.U mnogo čemu se ne slažem sa gospođicom/zbog pristrasnosti.Niti je Paraćin procvetao za vreme Paunovića, niti je bio komunalno uređen i čist, a videćemo šta će biti sa novom vlašću.Paunoviću i njegovoj vojsci je trebalo puno vremena da neke stvari nauče, a neke nisu nikada ni naučili.Suština vladanja nije da se samo slepo održiš na vlasti i lični interes, već i da nešto učiniš korisno za zajednicu koju vodiš.Žao mi je što sam ikada bila deo politike, jer sam u politici upoznala najgore ljude, nečasne, neiskrene, najgori šljam i talog jednog društva, koji je zarad ličnih interesa bio u stanju ama baš sve da uradi.Teško da će se bilo šta promeniti osim ljudi, a narod ima vlast kakvu zaslužuje.Paraćinu koga volim, i iz koga nisam otišla zato što ga i moja porodica voli, želim napredak i primat u regionu, ali za tako nešto je potreban konsezus svih političkih subjekata kako na lokalu, tako i podrška Republike.


Upoznajte se sa nemačkim filmom na Gete Festu Prolog\nUpoznavanje sa nemačkim filmskim ostvarenjima za Nišlije i Nišlijke će biti upriličeno od 24. oktobra do 1. novembra u Niškom kulturnom centru, u okviru Gete Festa.\nMnogi od devetnaest fimova koji će biti prikazani u Maloj sali NKC-a (Stanoja Bunuševca bb) višestruko su nagrađivani.\nFest počinje otvaranjem izložbe „Filmski svetovi“ u holu NKC-a, u petak 24. oktobra u 18.30 sati. Na repertoaru prvog dana su „Poslednja trka“ Kiliana Ridhofa od 19 sati i „Ništa loše se ne može dogoditi“ Katrin Gebe od 21 sat.\nIz bogatog filmskog maratona koji sledi izdvajamo filmove: „Mračni svet“, „Atlas oblaka“, „Voljene sestre“, „Golgota“, „Džek“, „Hanino putovanje“ i „Krabat – i tajna mračne vodenice“.\nProgram za svaki dan i satnicu možete videti na sajtu Niškog kulturnog centra, a ulaz na sve projekcije je besplatan.


Opasni za druge: Oni su odgovorni za gotovo dve trećine infekcije koronom - 07.10.2020, Sputnik Srbija\nOpasni za druge: Oni su odgovorni za gotovo dve trećine infekcije koronom\nIstraživači su u avgustu proučavali načine prenosa među više od pola miliona kontakata koji su bili izloženi infekciji 85.000 ljudi obolelih od korone u Andra... 07.10.2020, Sputnik Srbija\n22:07 07.10.2020 (Osveženo: 22:23 07.10.2020)\n© AP Photo / Esteban FelixKorona\nOsam posto zaraženih virusom korona u Indiji odgovorno je za gotovo dve trećine infekcija u zemlji, što govori o opasnosti superprenosilaca, ocenili su naučnici. Studija, objavljena u američkom naučnom časopisu Sajens, pokazuje i da su deca do 14 godina, čini se, najveći širitelji virusa.\nIndija, koja ima 1,3 milijarde stanovnika, prijavila je dosad 6,3 miliona zaraženih – odmah posle Sjedinjenih Država koje su na svetskom vrhu po broju slučajeva – i više od 98.000 umrlih od bolesti kovida 19. Ramanan Laxminarayan, glavni istraživač koji je radio na studiji, rekao je da je njegov tim otkrio da 70 posto zaraženih nije nikome prenelo bolest. Omanja grupa sa osam posto zaraženih prouzrokovala je 60 odsto novih slučajeva, prenosi Večernji list.\n„Rezultati pokazuju da svako popuštanje mera mora računati na to da svi ljudi ne prenose (virus) na isti način i da su deca možda važna u lancu prenošenja“, rekao je Laxminarayan za AFP.\nU studiji je učestvovalo više desetina hiljada medicinskih radnika koji su pratili kontakte u zadnjih šest meseci, dodao je Laxminarayan. Virus korona je prvo pogodio velika gradska središta u Indiji, među kojima prestonicu Nju Delhi i finansijsko središte Bombaj. No kasnije se proširio i na seoska područja, gde je zdravstveni sistem slabiji. Vlada je u martu uvela strogi karantin na državnom nivou, ali je početkom juna popustila restrikcije ne bi li podstakla privrednu delatnost.


Drvna industrija Srbije ove godine očekuje spoljnotrgovinski suficit 10 odsto veći od prošlogodišnjeg koji je iznosio 115 miliona dolara. Za prva tri meseca ove godine domaća drvna industrija je u spoljnotrgovinskoj razmjeni napravila suficit od 53 miliona dolara što daje nadu da će ona za više od 10 odsto p\nDrvna industrija Srbije ove godine očekuje spoljnotrgovinski suficit 10 odsto veći od prošlogodišnjeg koji je iznosio 115 miliona dolara.\nZa prva tri meseca ove godine domaća drvna industrija je u spoljnotrgovinskoj razmjeni napravila suficit od 53 miliona dolara što daje nadu da će ona za više od 10 odsto premašiti prošlogodišnji suficit, rekao je sekretar Udruženja za šumarstvo i industrije za preradu drveta, celuloze i papira Srbije Vladimir Burda.\nOn tu procjenu zasniva na rastu izvoza u Rusiju i podsjeća na ugovor o slobodnoj trgovini Srbije s Carinskom unijom Rusije, Bjelorusije i Kazakstana.\nNa to tržište se iz mjeseca u mesec izvozi sve više, rekao je Burda i istakao da se drvna industrija Srbije trudi da maksimalno iskoristi taj sporazum koji povećava konkurentnost srpskih proizvodjača namještaja za 15 do 20 odsto u odnosu na druge.\nPo njegovim rečima, jedini način da se ozbiljno poveća prodaja u Rusiji je otvaranje tamošnjeg logističko-distributivnog centra za potrebe srpske privrede, što je najavljivala Vlada Srbije.\nBurda je podsjetio da je polovinu prošlogodišnjeg izvoza drvne industrije, koji je iznosio oko 400 miliona dolara, činila roba iz primarne prerada drveta, dok je ostatak bio namještaj.\n„Rezanu gradju izvozimo u zemlje EU – Italiju, Francusku, Nemačku i Izrael, a nova tržišta su nam Kina i Japan“, rekao je on i dodao da se rezana građa koja nedostaje domaćem tržištu, poput čamovine i hrasta, uvozi iz bivših jugoslovenskih republika i Austrije.\nBurda je istakao da se iz godine u godinu smanjuju broj preduzeća i broj zaposlenih u drvnoj industriji Srbije. Sada u toj grani radi 21.000 zaposlenih, od čega 13.000 u proizvodnji nameštaja. Srbija ima 650 proizvodjača namještaja, uglavnom mikro i malih preduzeća, a najveće je Simpo, sa 4.500 ljudi.\nDatum kreiranja: 28 maj 2013\nSledeća ⇨ Vaterpolisti Srbije na startu protiv Kine\nPrethodna ⇦ Kina gradi industrijski grad u Belorusiji


Sistem zdravstvene zaštite i prava pacijenata u Crnoj Gori - O projektu - Centar za monitoring i istraživanje (CeMI)\nCentar za monitoring i istraživanje CeMI realizuje projekat pod nazivom „Sistem zdravstvene zaštite i prava pacijenata u Crnoj Gori- Osvajanje povjerenja građana“. Projekat je finansiran od strane Evropske unije posredstvom Delegacije Evropske unije u Crnoj Gori, a kroz Evropski instrument za demokratiju i ljudska prava (EIDHR) i Program podrške za Crnu Goru (CBSS).\nOvaj projekat CeMI realizuje u saradnji sa Udruženjem mladih sa hendikepom Crne Gore (UMHCG), Centrom za zaštitu potrošača (CEZAP), Centrom za istraživačko novinarstvo (CIN) i Komitetom pravnika za ljudska prava (YUCOM).\nCilj projekta je da se doprinese dostizanju EU standarda u Crnoj Gori u zaštiti ljudskih prava kao pacijenata i da se doprinese jednakom pristupu zdravstvenim uslugama i pravdi za sve građane, posebno za pripadnike marginalizovanih grupa. Kroz projektne aktivnosti želi se podstaći puna implementacija zakonodavnih rješenja u oblasti zdravstvene zaštite i dati preporuke za njihovo poboljšanje, kako bi se približili međunarodnim standardima u ovoj oblasti. Takođe, cilj predviđenih aktivnosti je i povećanje svijesti šire javnosti, civilnog sektora, pružalaca zdravstvenih usluga, o pravima pacijenata, sa akcentom na anti-diskriminaciju, jednak pristup zdravstvenoj zaštiti i pravdi, zaštiti ličnih podataka. CeMI je prvi pokrenuo temu o korupciji u zdravstvenom sistemu Crne Gore, kroz svoje istraživanje iz 2013. godine. Shodno tome, i ovim projektom je predviđeno da se kroz adekvatnu kampanju utiče na građane da prijavljuju slučajeve eventualnih zloupotreba i da se pruži podrška novinarima u njihovom istraživanju navodnih slučajeva korupcije u sistemu zdravstvene zaštite.\nTokom implementacije projekta (01.01.2016.-30.06.2017.) CeMI će organizovati treninge, okrugle stolove, konferencije posredstvom kojih će se intenzivirati komunikacija i povezanost između zainteresovanih grupa koje imaju za cilj pospješivanje finkcionisanja zdravstvenog sistema bez diskriminacije, sistema kojem će mogućnost pristupa imati sve društvene grupe.\n[:mn]Održan drugi seminar za nosioce pravosudnih funkcija u Crnoj Gori[:en]The second seminar for judicial-office holders held[:]


"Brabus za sirotinju": Suzuki Jimny "glumi" Mercedesovu G klasu - BIGportal.ba\nZa one koji su “zaljubljeni” u Mercedes-AMG G63, ali ga ne mogu priuštiti, postoji povoljnija alternativa. Reč je o Suzukijevom modelu Jimny, koji predstavlja minijaturni klon Mercedesa-AMG G63, odnosno Brabusa 800.\nSuzukijev mali terenac dobio je mnogo više od body kita, njegova cela unutrašnjost je modifikovana i unapređena Brabusovim komponentama, tako da Jimny izgleda luksuzno kao i pravi G800.\nInače, Suzuki Jimny uživa simpatije ljubitelja automobila širom sveta, jer ovaj minijaturni “kutijasti” terenac predstavlja idealnu kombinaciju off-road sposobnosti i cenovne pristupačnosti, a pritom vizuelno podseća na Mercedesovu G klasu.\nOsim popularnosti na tržištu u standardnoj formi, Jimny privlači pažnju i “tjunera” koji različitim body kitovima transformišu ovaj model u minijaturnu verziju mnogo većih terenaca, tako da postoje paketi koji će pretvoriti Jimny u klonove legendi kao što su Land Rover Defender, Ford Bronco ili Mercedes G Klase.\nOvaj Jimny je modifikovan ne samo da izgleda kao G-Klasa, nego kao Brabusova tjunirana verzija tog modela.


Porodiljsko: Papamonat važi od 1. septembra za sve zaposlene očeve\nVestiAustrijaPorodiljsko za očeve: „Tatin mesec“ važi od 1. septembra za sve zaposlene očeve\nPorodiljsko odsustvo „Tatin mesec“- Papamonat je do sada bilo rezervisano samo za zaposlene očeve u javnom sektoru i državnim službama, a od 1. septembra važi za sve zaposlene očeve u Austriji . Očevi od sad mogu, ukoliko žele, neposredno posle rođenja deteta da budu uz njega i pomognu majci u periodu od mesec dana.\nTo je, naravno, povezano i sa određenim uslovima. Zaposleni tata tu svoju želju mora da najavi poslodavcu najmanje tri meseca pre predviđenog termina za porođaj deteta, a tih mesec dana odsustva može da počne da koristi od trenutka rođenja deteta pa do kraja zakonskog roka od osam nedelja od porođaja (odnosno 12 nedelja u slučaju carskog reza i rađanja više dece odjednom) u kojem je majka zakonom zaštićena od mogućnosti dobijanja otkaza.\nZa vreme porodiljskog odnosno „tatinog meseca“ otac prima nadoknadu za porodiljsko odsustvo od države u visini od 700 evra, što znači da to poslodavca ne košta ništa i da nema nikakvih dodatnih troškova.\nJedan od važnih uslova za porodiljsko za očeveje i da otac i dete žive u zajedničkom domaćinstvu. Ako novopečeni tata koristi kasnije i pravo na porodično odsustvo, koje deli sa majkom deteta, onda mu se tih 700 evra odbijaju od nadoknade za staranje o detetu (Kinderbetreuungsgeld).\nZakon je stupio na snagu 1. septembra 2019. godine i pravo na taj „tatin mesec“ bi zvanično važilo od 1. decembra. Ali zakonodavac se postarao i za prelazno rešenje tako da će i očevi dece rođene između 1. septembra i 30. novembra ove godine imati pravo da ostvare to svoje pravo.\nZaposlenik je dužan da poslodavca odmah obavesti o rođenju deteta, a najkasnije sedam dana posle toga ima pravo da koristi taj mesec. Otac je u tom periodu zaštićen od dobijanja otkaza, i to četiri meseca pre izračunatog termina za rođenje deteta (ako je blagovremeno poslodavcu najavio porođaj i želju da iskoristi tu pogodnost), odnosno četiri nedelje po okončanju „tatinog meseca“.\nRadnička komora i pojedine partije, zastupljene u Parlamentu, smatraju da bi ta nadoknada za porodiljsko trebalo da bude veća, tako da nije isključeno da u bližoj ili daljoj budućnosti ta suma bude zaista i uvećana.\nU razvijenim zemljama širom sveta u odnosu na ranija vremena prisutan je trend da sve više muškaraca koristi priliku da po rođenju deteta odsustvuje sa posla, pokazuju podaci OECD.\nNajmanji procenat tata ide na „porodiljsko“ u Grčkoj 0,02 odsto, jedan od pet očeva uzima odsustvo u Australiji i Poljskoj, a najviše u Švedskoj 44 odsto. U Finskoj je udeo očeva u porodiljskoj nezi udvostručen u periodu između 2006. i 2013. godine, a porast od 10 odsto zabeležen je i u Belgiji u istom periodu.\nOvo je dobro za porodicu jer kada tate više nedelja provedu sa tek rođenom bebom, oni po prirodi stvari, dok traje porodiljsko razvijaju roditeljske instinkte, kao i da podele teret odgovornosti sa svojim polovinama nakon dolaska novog člana porodice.\nAustrija porodica porodiljsko odsustvo porođaj zakon život u beču


Konferencija o energetskoj diverzifikaciji u saradnji sa SAD\nTanjug 12. maja 2022. 15:34\nBEOGRAD – Alternativni načini snabdevanja energetima Srbije glavna je tema konferencije „Srpsko-američki odnosi: strategija energetske diverzifikacije“, koju organizuju Skupština Srbije, ambasade SAD i Izraela.\nKonferenciju je otvorio predsednik Narodne skupštine Srbije Ivica Dačić koji je naveo da je kriza u Ukrajini donela velike potrese u tom polju i primorala mnoge države, naročito u Evropi, da pronalaze nova rešenja i da iz dana u dan traže odgovore na energetske izazove.\nIstiče da ni Srbija u tom pogledu nije izuzetak, ali napominje da je za razliku od mnogih drugih, pa i mnogo razvijenijih država, spremnije dočekala te poremećaje.\n„Ni jednog dana od početka krize u Ukrajini, nismo imali nestašicu, pa čak ni zastoje u snabdevanju bilo kojom vrstom energenata. Nećemo ni imati takve situacije u budućnosti zato što je naš energetski sistem godinama građen tako da se ne dovede u pitanje stabilnost snabdevanja, čak ni u vanrednim okolnostima kakve su sada“, kazao je Dačić.\nPredsednik parlamenta kaže i da je nedavno učešće predsednika Srbije Aleksandra Vučića na svečanosti povodom gradnje terminala za tečni prirodni gas u Aleksandropolisu u Grčkoj, poslednji primer na kojem naša zemlja potvrđuje stratešku otvorenost za nove kanale snabdevanja gasom.\n„Mi želimo što više takvih izvora zato što je to u najboljem interesu naše zemlje i naše ekonomije. U isto vreme, moramo da budemo svesni da su ovo ogromni projekti, koji zahtevaju vreme i da preorijentacija nije moguća u kratkom roku. Srbija, dakle, drži širom otvorena vrata što većem broju snabdevača energentima jer to je u našem najboljem interesu. Ali u isto vreme, i iz istih razloga – očuvanja svog interesa i interesa svojih građana i privrede, mora da očuva punu stabilnost svog energetskog tržišta preko izvora koji su i do sada bili dominantni“, naglasio je predsednik parlamenta.\nPonovio je spremnost Srbije da zajedno radi sa SAD kada je reč o energetskim pitanjima, kao i o diverzifikaciji snabdevanja energentima i to još intenzivnije nego ranije.\n„Bićemo veoma zadovoljni kada pronađemo svako novo rešenje, rešenje koje znači još veću stabilnost i nezavisnost našeg energetskog sistema i rešenje koje će odgovoriti našim rastućim potrebama. U tom smislu, računam sa partnerskim i konstruktivnim pristupom Sjedinjenih Država i njenih institucija i kompanija, a što se tiče Srbije naša spremnost i otvorenost je u tom smislu nesumnjiva“, naveo je.\nPrema njegovim rečima, potrebe Srbije za energijom su u velikom porastu, pre svega zbog rasta privrede i njenih sve većih zahteva za energentima.\nUporedo s tim, dodaje, rastu i potrebe stanovništva, s obzirom na stalni rast životnog standarda.\n„Naša stalna obaveza, kao države, je da odgovorimo tim rastućim potrebama, ali na način koji će obezbediti stabilnost, kontinuitet i što je veću moguću nezavisnost kada je reč o snabdevanju energentima“, kazao je Dačić.\nPotpredsednica Vlade Srbije i ministarka rudarstva i energetike Zorana Mihajlović istakla je pre početka konferencije da je veoma važno da Srbija bude efikasnija i brža kako bi završetkom određenih interkonekcija dobila mogućnost da koristi određene energente i od drugih dobavljača.\nMihajlović je novinarima, pre početka konferencije, kazala da je konferencija veoma važna za Srbiju i da očekuje da će se razgovarati i o tome šta to znači dinamički za našu zemlju, odnosno koliko vremena nam je potrebno da bi smo bili energetski stabilniji.\n„Energetska stabilnost jednako je i politička stabilnost“, kazala je Mihajlović i dodala da ceo svet u narednom periodu, s nadom da se rat u Ukrajini završi, očekuju ozbiljne ekonomske, finansijske i energetske krize.\n„Ova tema je za nas veoma značajna imajući u vidu sva iskustva koja recimo ima Izrael i tu brzinu napretka u obnovljivim izvorima energije koju su oni učinili, kao i razvoj. Sve su to teme koje su nama značajne i kojima želimo da pošaljemo poruku da Srbija kao centralna država Zapadnog Balkana ima prostora i može da obezbedi svoju energetsku nezavisnost“, navela je Mihajlović.\nAmbasador SAD u Srbiji Kristofer Hil istakao je da je tema energetske diverzifikacije važna za sve, posebno imajući u vidu da će se u narednom periodu videti promene u svetu na tom polju, a naročito u našem regionu.\nIz tog razloga, kako je naveo, pravo je vreme da se razgovara šta je potrebno učiniti kako bi se unapredila energetska diverzifikacija u Srbiji i posebno sta je to što SAD mogu da urade kako bi pomogli Srbiji u tome.\nAmbasador Izraela u Srbiji Jahel Vilan kazao je da Izrael i Srbija poslednjih nekoliko godina snažno sarađuju u polju energetike i zahvalio je ministarki Mihajlović koja pruža podršku toj saradnji.\nKako je naveo, nedavno je potpisan i sporazum između dve zemlje o obnovljivim izvorima energije.\nVilan je najavio da će sledeće sedmice biti održan seminar na kojem će se izraelskim kompanijama predstaviti potencijali Srbije na tom polju.\nNarodni poslanik i jedan od osnivača Kongresa srpsko-američkog prijateljstva Vladimir Marinković ukazao je na to da su svi svesni da danas pitanje energetike nije samo ekonomska tema, već i geopolitička.\nIstakao je da će Srbija sarađivati sa svojim prijateljima u tom polju i to naročito iz SAD.\nPodsetio je da je u Srbiji u američkim kompanijama zaposleno više od 25.000 ljudi i da je saradnja Srbije i SAD u poslednja dva meseca veoma dinamična.\n„Sve to pokazuje da je Srbija spremna da sa partnerima iz Evrope i SAD radi na energetskoj diverzifikaciji i po ostalim pitanjima“, kazao je Marinković.\nMomirović danas prošao kroz tunel Straževica koji će biti otvoren od…\nSrednji kurs danas 117,5042 dinara za evro\nProsečna cena benzina u SAD skočila je za 33 centa na 4,71…\nŠolc u Senegalu, u fokusu razgovori o gasu\nNemački kancelar boravi u Senegalu, u fokusu posete…\nGrčka se priprema za isključenja struje ako ne bude ruskog…\nKoja je najlepša bolest?\nSkleroza - ništa ne boli i ne muči i svakog dana naučiš nešto novo.